open-index/open-wikipedia-markdown huggingface dataset:
蒙古人民軍

**蒙古人民軍**（蒙古文：**Монголын Ардын Арми**）係蒙古國嘅國家軍隊。去到2008年，蒙古人民軍嘅總兵力大約有兩萬人。

## 史
蒙古人民軍以1921年3月18號作為建軍日，前身係蘇赫巴托爾同喬巴山領導嘅牧民游擊隊。1921年3月舉行嘅蒙古人民黨第一次代表大會決定合併所有游擊隊，建立「蒙古人民軍司令部」，作為武裝力量嘅領導機關。1921年3月18號，蒙古人民軍佔領咗恰克圖（家陣叫做阿勒拉坦布拉格），自此將3月18號定為蒙古人民軍建軍節。

1921年末，蒙古人民軍將原先嘅團改成騎兵旅，實施旅團制；政府同時公布法令，要18歲至25歲的男人服兵役。1924年至1934年間，經蘇聯幫助，蒙古人民軍建成空軍、坦克、炮兵、通訊等等嘅兵種。1935年至1936年，蒙古人民軍響蘇聯紅軍嘅支援之下，先後多次擊退侵犯東部邊界嘅日軍。1945年8月，蒙古人民共和國對大日本帝國宣戰。

第二次世界大戰結束之後，蒙古人民軍進行大規模裁軍，國防開支比重由1945年佔總預算嘅44.4%下降至2.9%。後嚟，蒙古人民共和國又重新擴充蒙古人民軍，1964年總兵力有1.4萬到1.5萬人。1972年，蒙古人民軍嘅總兵力有4.7萬人，其中陸軍2.8萬人，公安部隊1.8萬人，空軍1000人。

蒙古人民軍嘅最高統帥係大人民呼拉爾主席團主席，國家最高軍事決策機構係國防會議。蒙古人民軍嘅最高領導機關係國防部，下設有總參謀部、政治部、幹部部、後勤部、軍訓部、陸軍部、空軍處等等嘅單位。

1992年，蒙古人民共和國改名做蒙古國。依照《蒙古國憲法》，蒙古國總統兼任武裝力量總司令。1992年起，服役期改成一年。

## 參考
2010年莫斯科勝利日閱兵

**紀念衛國戰爭勝利65周年慶典**係喺2010年5月喺俄羅斯首都莫斯科舉行嘅慶典，慶祝65年前納粹德國投降。呢次係自1991年前蘇聯解體之後規模最大嘅一次閱兵，有10000名官兵同127架飛機被檢閱。幾乎前蘇聯所有加盟共和國嘅領袖斬有出席呢次慶典。
閱兵

**閱兵**，係指對武裝力量進行檢閱嘅儀式，通常喺國家重大節日、迎送國賓、軍隊出征、凱旋、校閱、授旗、授獎、大型軍事演習等等嗰陣舉行。

由於文化差異嘅影響，唔同國家嘅閱兵形式有所不同，可以分為蘇式閱兵、英式閱兵、法式閱兵同美式閱兵幾種：
* 蘇式閱兵——俄羅斯聯邦、烏克蘭、白俄羅斯等等嘅前蘇聯或者前華沙公約組織國家，中華人民共和國、北韓、古巴、越南等等嘅社會主義國家，同埋利比亞、伊拉克、蒙古等等普遍採用，特點係場面同氣勢隆重宏大，側重於展示最先進嘅武器裝備（前蘇聯同俄羅斯聯牂響每年嘅勝利日同十月革命節閱兵，展示大量現代化嘅武器，公開宣傳威懾力），吸引國際輿論嘅關注。
* 英式閱兵——英國、印度、巴基斯坦、新加坡、香港警察、埃及等等嘅英聯邦成員國同埋日本採用，其特點係受閱部隊嘅方陣同隊列行進基本上繼承咗維多利亞時代嘅傳統，側重於緬懷軍隊過往嘅光榮史（日本除外），會出現好多已經淘汰嘅兵種同武器裝備。
* 法式閱兵——法國、西班牙、意大利、瑞典等等嘅歐洲大陸國家普遍採用，特點係士兵嘅步幅比英式閱兵小，對車陣嘅編排有較強嘅藝術氣息。
* 美式閱兵——美國、韓國、菲律賓等等採用，主要特點係娛樂性、表演性同商業性高。
光塔

**光塔**（）係中國廣東省廣州市入面嘅其中一座有伊斯蘭特色嘅塔。而呢座塔係喺越秀區嘅懷聖寺入面。呢座塔嘅全名係「懷聖塔」。佢喺公元627年起緊懷聖寺嗰陣都一齊起埋喇。

## 名

### 粵語諧音字？
之前光塔原嚟用緊嘅名「禮塔」，而喺阿拉伯文入面係讀成個「邦卡塔」（）嘅名，不過由於個粵語入面，「邦」（）字同個「光」（）字都幾近讀音下，所以咪講下慣咗，咪嗌咗「光塔」囉。

### 有導航照明燈？
由於呢座塔好似個圓筒形噉企喺個珠江邊度，喺唐朝嗰陣，每晚黑個塔頂成日掛住個導航燈响度先至改咗噉嘅名。

### 塔嘅表面顏色？
話到呢座塔，由於佢嘅表面係個圓形嘅灰色裝飾噉，睇落去好似個乾淨嘅銀筆噉，所以咪改咗「光塔」嘅名囉。

## 座塔喺幾時起
如估問話呢間嘢喺幾時起嘅，其實喺唐朝初葉，伊斯蘭教先知模罕默德就派咗4個門徒嚟到中國度傳教，到咗公元627年，阿布雲嘉斯同廣州入面住嘅阿拉伯穆斯林佬一齊捐咗錢起咗間清真寺，甚至重起埋座塔嚟紀念模罕默德。如估講話記載，最早係喺公元9世紀中嘅阿剌伯旅行家——蘇李文寫嘅《東遊記》嗰本嘢入面寫咗，話中國嘅伊斯蘭教古蹟——廣州嘅光塔就係喺廣東省廣州市越秀區嘅光塔路入面，懷聖寺院嘅西南角，佢同另外3個寺（聖友寺、鳳凰寺、仙鶴寺）都喺埋一齊，話成係伊斯蘭教傳傳入中國之後，最早起嘅四大著名清真寺。而喺南宋時期，岳珂寫嘅《桯史》本嘢度就話咗呢座塔，方信孺就喺《南海百詠》入面寫嘅「詠蕃塔」嗰首詩度重寫咗呢句：「蕃塔始于唐時，曰懷聖寺塔。」

## 介紹
呢座塔有36.6米噉高，佢係用磚石嚟砌嘅，而建築嘅平面就好似個圓形噉，中間係實柱體，而响塔頂嗰度重見到個「邦卡樓」响度，而塔入面重有條石級樓梯，係條螺旋形嘅，可以去到塔頂嘅露天平台度。而喺平台嘅正中間，重有個圓形嘅塔仔响度，而塔頂重有隻金色嘅雞，佢可以查到啱啱係咩風向噉，雖然話喺1669年嗰陣俾颶風吹冧咗兩次，但後嚟又重新起過，就變成依家嘅葫蘆頂喇。而呢座塔同新疆維吾爾族自治區嘅吐魯番市入面嘅蘇公塔差唔多曬士噉。但係光塔嘅樣係好特別，佢重係成個中國入面，最罕見嘅其中一座塔。雖然話經過咗幾次裝修，但係佢到依家為止，重有阿剌伯地區嘅伊斯蘭建築嘅風格氣派响度。

## 重新裝修經歷
根據依家重喺度嘅碑刻寫住，光塔寺喺1350年、1467年、1695年同1935年都重新裝修過下。

## 研究同考古
光塔寺喺研究中國嘅海外交通史、建築史、伊斯蘭教史同中國嘅伊斯蘭國家人民嘅經濟文化交流，都有住重要嘅意義。喺1949年中華人民共和國成立咗之後，廣州市人民政府就出咗錢將座光塔都裝修咗2次，依家都幾新淨下，佢重攞咗中國嘅重點文物保護單位添。而家喺中國穆斯林同伊斯蘭教國家嘅人成日嚟呢度搞宗教活動嘅。

## 睇埋
* 伊斯蘭教
* 懷聖寺
* 光塔路

## 連出去
* 广州光塔
* 广州：光塔寺
廣州電視塔

**廣州電視塔**係廣州人民廣播電台同廣州電視台嘅其中一棟用嚟發射廣播電視信號用嘅四邊形鐵塔，而呢座塔响廣州市越秀區嘅花果山度，距離呢座塔冇幾遠就係廣東電視塔。

## 介紹
呢座塔喺1991年落成，成座塔有218米咁高。雖然話起緊座塔嗰陣，喺130米嘅位度整咗個圓型玻璃幕牆嘅觀光層，但由於負責投資呢個項目嘅香港銀利企業集團董事長——劉盈福，半佬就走佬唔玩喇，搞到觀光層就一直都冇整到落去。後嚟到咗2008年，中國嘅廣電總局就批准咗廣州電視塔嘅調頻廣播同電視發射嘅設備、重有機房都搬嗮去廣州塔嘅發射台度。 噉由於廣州電視塔嘅高度唔夠高、重有交通唔方便、附近都冇咩旅遊景點等好多方面嘅原因，搞到依家已經冇人用呢座塔喇。

## 睇埋
* 廣州塔
* 廣東電視塔

## 註
六榕寺花塔

**六榕寺花塔**（）係中國廣東省廣州市嘅其中一座花塔。呢座塔喺越秀區嘅六榕路附近嘅六榕寺入面。

## 逳手同落成時間
六榕寺花塔係喺梁大同三年（公元537年）逳手，不過佢試過一單火燭搞到冧咗，而到咗北宋嘅紹聖（公元1097年）就重新起過跟住整好。到咗1980年，廣州市政府就裝修緊呢座花塔嗰陣，喺座塔入面發現咗北宋年號嘅磚銘响度。

## 結構
呢座塔係用咗磚木嚟整嘅，成座塔就好似個平面八角形噉，出面九層樓、入面十七層樓；而塔入面係樓閣式嘅建築，佢有57.6米咁高。而塔身就係井筒式結構，佢最下面嗰層樓嘅直徑有12米，而且重有個副樓梯。成座塔入面嘅樓梯係穿墻兜平座式噉，而且每層樓嘅出面都有條走廊同瓦片响度，而瓦片方面，佢係用咗綠色嘅硫璃瓦嚟整嘅，而瓦頂就有小小向上飛咗起身噉。而家嘅塔冠係喺元至正十八年（公元1358年）整好嘅，佢係用咗9.14米高嘅千佛銅柱嚟整，而柱邊重劃住1023嚿佛像同祥雲天宮嘅寶塔圖都有，重有同埋塔頂嘅火焰寶珠、3層樓嘅九霄寶盤、9層樓高嘅寶輪、重有1層樓高嘅雙龍寶盤同8條鐵鍊整成有5噸咁重嘅塔刹都有。

## 史
### 辛亥革命之前
喺梁大同三年（537年）嗰陣，詔許曇裕法師就响呢度起咗間靚嘅木塔嚟畀喺鬼佬地方返嚟嘅佛舍，佢重改咗名嗌「舍利塔」。但係喺北宋初嗰陣因為火燭冧咗。到咗宋端拱二年（989年）就將個寺院重新裝修，重改名嗌「淨慧寺」。到咗紹聖四年（1097年）嗰陣，主簿林修同信士王衢歸沙門道琮就喺舍利塔嗰度起咗間寶塔，由於座塔入面有好多千佛像响度，所以就改咗名嗌「千佛塔」。喺元符三年（1100年），有位著名文學家、書法家蘇東坡就嚟咗個寺度，發現塔入面種咗6樖榕樹响度，之後就寫咗個「六榕」呢兩個字，之後就嗌成「六榕寺」嘅名喇。而千佛塔喺清朝初期重行裝修之後，因為個塔身有好多唔同嘅顏色响度，所以咪有「花塔」嘅名囉。
### 辛亥革命之後
*1980年：重新裝修過花塔同六祖堂，重將塔院整闊咗。
*1983年同1987年：先後重新起過大雄寶殿同觀音殿。
1987年起嘅大雄寶殿入面嘅釋迦牟尼、阿彌陀佛同藥師佛（每隻高6米、重10噸）同觀音殿入面嘅觀音像（高4米，重大概5噸）都係喺康熙二年（1663年）起嘅，之前係放响大佛寺度，佢重係廣東省入面保存得最大嘅古代黃銅像。雖然話喺文革嗰陣被人拆咗，但係到咗20世紀80年代，就放咗喺六榕寺度。
*1989年6月：廣東省政府就將六榕塔公佈成廣東省級文物保護單位。
*1993年：重新起過藏經閣。
*2006年：六榕塔已經俾人加入咗中國國家級文物保護單位。

## 連出去
* 广州 六榕寺花塔 廣東文化網
光宅

**光宅**（684年九月—十二月）係唐睿宗李旦嘅年號，但係實際上由武則天操縱朝政，李旦毫無實權。一般當做武則天嘅年號。

## 大事記
:文明元年九月，武則天頒布《改元光宅赦文》，遷都洛陽；大赦九月五日昧爽之前，大辟以下罪犯。
:光宅淨係用咗四個月。平息李敬業叛亂之後，武則天以《尚書 武成》「惇信明義，崇德報功，垂拱而天下治」，改元「垂拱」。

## 出世

## 過身

## 紀年

## 攷

## 註

## 參考資料
*李崇智，《中國歷代年號考》，中華書局，2001年1月 ISBN 7101025129

## 睇埋
*中國年號索引
竹昇麪

**竹昇麪**（）係用竹昇壓製嘅麪條，多係用鴨蛋做嘅全蛋麪（又叫**銀絲麪**）、擔桿麪，喺香港、澳門、廣東、廣西、貴州等地係雲吞麪常用嘅麪條。

## 整麪方法
整麪嗰陣，竹昇麪師傅會坐喺竹昇（一碌大茅竹）一頭，重複出力下壓竹昇另一頭下面個麪團，壓薄後再切成麪條。而且喺水中煮麪嗰陣要係用猛火加熱嘅。

## 品種
有講法話竹昇麪源自清朝末廣州西關 。爾隻麪分兩種，一種係加咗鴨蛋同鹼水嘅竹昇麪，另一種就係全用雞蛋整出嚟。第一種世藝加入鹼水嘅作法可以令麪質口感正啲。第二種世藝就令麪質較為爽身而且令雞蛋香味濃多啲。
日本鐵道

**JR集團**（），或者叫**日本鐵道**（；），係日本國有鐵道屬下嘅民營企業，包括咗北海道旅客鐵道，東日本旅客鐵道，東海旅客鐵道，西日本旅客鐵道，四國旅客鐵道，九州旅客鐵道同日本貨物鐵道。另外，上面提及到嘅公司重有個別縮寫，例如「JR東日本」等等。個名出喺Japan Railways。

1987年4月1號，JR從日本國有鐵路（國鐵，JNR）根據地域同唔同嘅範疇繼承有關嘅業務，成為12個法人團體嘅總體。由於國營鐵路嘅英文減筆係JNR（），所以有好多講法係刪咗代表國有嘅N字而變成今日嘅「JR」。實際上嗰時有諗過將個名改成NR（N係「日本」喺平假名［にほん］嘅羅馬字第一字）。

## JR集團
整體嚟講，要強調呢間公司，好少齋叫JR，而叫JR集團（）。但呢個集團有自己獨立嘅公司，除咗鐵道總研（JR總研）同JR系統（）之外冇同公司之間有相互持股嘅關係，又或一間控股公司代表成個集團統轄集團內冚唪唥公司嘅情況。由於似呢種分散式嘅集團架構喺營運政策同經營策略上，每間公司有好強嘅獨立性，但透過可以互相乘搭人哋嘅列車同車票制度嘅共通化等措施，起到大地區範圍嘅協調合作機制。

喺JR集團內，有6間旅客業務公司，1間貨運業務公司，亦有負責鐵路嘅研究機構（公益）及電腦系統嘅公司，同根據有關旅客鐵道股份公司及日本貨物鐵道股份公司法律（JR公司法）而成立嘅公司唔同，兩者同時喺同一個集團存在。喺當中，負責旅客業務嘅公司亦喺旗下擁有各自嘅JR巴士及JR酒店集團等公司。

## 業務範圍

## 參攷
約恩‧卡斯地安

**約恩·拉文·卡斯亞·卡斯地安**（，），簡稱約恩·卡斯地安，係一位西班牙籍製圖師、畫家同雕塑家，重俾人話係一名西班牙戰後社會現實主義嘅主要代表者之一。卡斯地安都係Grup d'Elx嘅成員。

卡斯地安嘅作品喺西班牙嘅有名藝術館裡面都有展出，其中有華倫西亞現代藝術館（Institut Valencià d'Art Modern﹣IVAM）、阿利山迪大學藝術館（Museum of the University of Alicante）、巴倫西亞大學Guerricabeitia Martinez藝術展覽、Miguel Hernández University of Elche,Miguel Hernández埃爾切大學、班基亞銀行基金會中心、 Carmen Valencia中心，同埃爾切現代藝術館
。

## 參攷

## 出面網頁
家在珠江

**家在珠江**（粵語翻譯：屋企响珠江度）係廣州電視台喺2002年10月14號播嘅其中一部大型紀錄片，播到2003年底就冇播落去喇。而呢部片係有比較明顯嘅南派紀錄片風格。呢部片喺2002年2月開拍。

## 片入面講到咩？
入面講到廣州入面嘅傳統風情，重撈咗啲新時代嘅嘢入去，佢通過咗之前同依家嘅廣州嘅樣有咩變咁滯；重通過咗住喺廣州嘅平民百姓古仔，話咗喺20世紀90年代嗰陣講嘅三年一中變規劃之後點攞到嘅比較大嘅變化。佢用咗紀實手法等古仔入面嘅主人公嚟點演繹自己嘅真實古仔搞返嗰陣嘅情景出嚟。重寫作廣州入面，邊度變咗鬼咁多嘅樣出嚟。

## 總共集數
呢部片係有10集，其中係包括咗以下呢啲：
*《渡口》
*《足足六十年》
*《龍潭傳說》
*《102路電車》
*《蟲蟲飛》
*《憑著愛》
*《但願人長久》
*《西關小姐》
*《花城明珠》

## 註
《家在珠江》献礼“十六大” 廣州日報 喺2002-10-12搵到
琶洲塔

**琶洲塔**（，）係中國廣東廣州一座塔，响海珠區琶洲村，近珠江，附近冇幾遠就係新港東路。呢座塔睇落就似珠江嘅中流砥柱，所以喺清朝嘅羊城八景叫做「琶洲砥柱」。

## 名
傳說喺好耐之前，珠江成日有條金鼇出咗嚟，所以之前係有「海鼇塔」呢個名，其中個「鼇」字可能係保佑嗰啲學緊嘢嘅人可以攞到第一名；重有嘅係起緊塔嗰陣，由於塔嘅兩邊都有山崗响度，而且都係連埋一齊嘅，好似個琵琶噉，所以有咗「琶洲塔」嘅名重一直用到依家。

英文名方面，呢座塔傳統叫，亦有跟粵音轉寫叫。

## 介紹

琶洲塔係喺明萬曆廿八年（1600年）逳手起嘅，成座塔好似個八角形噉，佢係個樓閣式嘅磚塔，而塔入面係個八角直井噉排。雖然話成座塔喺出面睇係有9層樓噉，但入面實際係有17層樓噉高。佢高60僆米。塔基嘅直徑係12.7米，墻壁係有3.97米咁厚。喺2樓嗰度開始，每層樓都錯開嗮，而且每個面都有佛龕响度。而塔基嘅八個角度，都鑲咗個八卦同歷史响度。而呢啲力士都好似跪咗响度噉，有時係用頭頂住個塔，有時係用對手或用隻手嚟托住個塔噉，而每隻力士都有0.5米咁矮，闊度係有0.5米咁窄。成咗塔身嘅轉角位都有條紅色柱响度，而柱頭都係有紅色同黑色嘅額枋响度，牆身係用咗灰漿批蕩嚟整咗白色嘅嘢出嚟。額枋嘅上面係用咗六疊菱角牙磚嚟整個瓦頂出嚟嘅，而1樓嘅瓦頂係有0.85米，而且每層樓都係紅白相間。喺每級嘅平座度重條木護欄响度。佢嘅塔頂係八角攢尖嘅，而塔嘅最頂嗰度有鐵鑄雁形角梁整咗出嚟。成座磚塔從下面到上面睇，每層樓係遞減式轉上去嘅，每層樓嘅邊長係噉：1樓：5.6米、2樓：5.25米、3樓：4.9米、4樓：4.62米、5樓：4.2米、6樓：3.89米、7樓：3.85米、8樓：3.6米、9樓：3.4米，越去到差唔多塔頂嘅，個塔廊就越嚟越窄，而最頂樓嘅出面嗰條走廊凈係啱一個人打橫嚟行啫。由於喺起緊座塔嗰陣，琶洲度係個島仔嚟嘅。雖然話琶洲塔係用嚟做風水塔，但係到咗明朝中葉之後，呢座塔重可作做導航標記，佢重係廣州嘅海上絲綢之路嘅重要遺址。

呢座塔喺1960年代初葉，被廣州市計劃變成旅遊區。1963年3月，琶洲塔被公佈為廣州市文物保護單位。之後無耐就變咗廣東省級重點文物保護單位。但係年久失修嘅琶洲塔、海鼇寺嘅建築都重係爛融融，而塔嘅樓梯同外廊嘅護欄已經搞到呢座塔變咗危塔。而附近嘅細路同外地遊客成日都嚟爬呢座塔，搞到出現幾單跌死人嘅事。

## 重新裝修
之前琶洲塔隔離有間海鱉寺同北帝宮响度嘅，但係喺文化大革命嗰陣畀當局拆咗。到咗1992年，香港人湯寶森先生就出咗50萬蚊人民幣畀廣州市文物管理委員會嚟負責整過座塔。同年8月，第一期嘅工程開始做，佢重新起咗塔頂嘅凌霄閣、外牆同欄杆。到咗1995年，廣州市人民政府又出咗60幾萬蚊嚟繼續搞琶洲塔嘅二、三期工程。塔入面嘅層樓板、樓梯、塔嘅內牆、走廊、神龕呢啲位得到還原，重整靚埋塔出面嘅周圍環境。1996年2月份，使咗百二幾萬蚊嘅琶洲塔修復工程終於搞掂。

## 交通
巴士：
:琶洲塔站
有軌電車：
:琶洲塔站

## 連出去

* 琶洲古塔今昔
香港自治運動

**香港自治運動**（），亦稱為**香港城邦自治運動**（）係香港城邦派所推動嘅政治運動，理念係基於香港學者陳云根所編著嘅《香港城邦論》，認為香港係「華夏文化圈」中嘅城邦。香港自治運動主張香港喺《基本法》同一國兩制嘅大前提下，應該享有真正嘅自治權利，並唔主張香港獨立；成日以直接行動，舉辦研討會，網上論述，報章投稿等方法來推動本土意識。

香港自治運動曾舉辦十幾次研討會，並編輯實體刊物龍獅報，參與嘅學者、文化人同政界人士包括前灣仔區議員金佩瑋、黃英琦、孔誥烽、陶傑、莫乃光、范國威、毛孟靜、周兆祥、譚得志、台灣台北市長柯文哲嘅競選辦公室主任蕭亞譚等。香港學者陳雲本來係為運動嘅參與者及顧問，但喺2013年6月13號，香港自治運動宣布同陳雲終止合作關係。

## 目標

* 普選行政長官以及立法會議員。
* 香港政府制定政策時，以香港人需要及長遠利益為依歸。
* 規劃長遠房屋及土地政策，畀香港人安居樂業。
* 重振香港工業，復興香港農業。
* 重新制定移民政策，收回中國大陸移民審批權。
* 檢討基本法行憲以來之得失，完善憲政。
* 捍衞香港城邦。拒絶宜居灣等大陸化政策，以及德育及國民教育科之洗腦教育。
* 制定香港語言政策，捍衛香港文化。
* 檢討貨幣本位與金融政策，鞏固財政主權。

## 徽號
龍獅香港旗係香港自治運動嘅代表旗幟，旗幟構圖帶有英國管治時期嘅香港盾徽，但係去除代表聯合王國嘅米字旗。城邦派好鍾意舉呢面旗幟。

## 背景

2011年5月底，香港學者陳雲撰文指出六四事件啟動咗香港人對中國嘅驚恐（China Fear），而且泛民主派一直以嚟提出「民主抗共論」，但係五區公投令香港民主運動進程受挫，民主黨因為「大中華情意結」，除咗口頭上支持「建設民主中國」同「平反六四」，行動上就未能夠以香港本土利益為先，等同投向中國共產黨。陳雲話：「中共不會害怕一群向它哀求民主的港人，它現在變得更高傲了，連敷衍也懶得做。」佢認為冇香港自治嘅目標，香港人唔會睇到希望，香港嘅民主運動唔會有持久力，並且話香港要準備好自治嘅決心，鞏固香港嘅政治底盤。5月30號，網民喺社交網站Facebook成立「香港自治運動」專頁。

陳雲話，中港矛盾不斷激化，主要係由於北京不斷開放陸客自由行，喺教育方面企圖推行國民教育，抹殺港英殖民時期嘅歷史同制度，令好多香港人感到一國兩制變質。北京會將以前殖民政府留低嘅文明，或者殖民政府保存到一啲華夏文化，例如廣東話嘅漢音以及正體字，以及良好、文雅嘅公共用語，呢啲慢慢會當係前朝歷史，或者當作殖民地餘孽來掃除。甚至三權分立、司法獨立、人權法呢啲由殖民政府引入香港嘅現代嘢，都會當成外來嘅殖民霸權，逐漸淡忘，承接中國共產黨或者蘇維埃嘅體制。佢話，中共承諾但唔容許港人治港、香港擁有高度自治，因此預期未來中港矛盾將會激化。佢話：如果香港人唔反抗，國際社會唔監察嘅話，香港會走向一國一制，即係走向非法嘅中國殖民統治，呢個要睇香港人能否覺醒同反抗，爭取普選及抗拒中共一切違反《香港基本法》嘅干預，因為香港嘅《基本法》寫得好明確，亦算係相當好嘅一部小憲法、鬥爭或者抗爭嘅基礎其實係存在嘅。

## Facebook網頁被攻擊
2015年3月4號，香港自治運動嘅原Facebook 網頁「香港自治運動－龍獅香港旗」唔見咗，香港自治運動指係受到攻擊以至「unpublished」，但資料已有士啤；同日並重開新Facebook 網頁「香港自治運動 HKAM」運作。亦有人指出同一段時間內有好幾個同港中矛盾有關嘅Facebook網頁都唔見咗。

## 評價
* 全國政協委員劉夢熊將香港自治運動同台獨相提並論，認為香港自治運動係由美國駐港澳總領事楊甦棣暗示同策動，企圖將香港由中國分裂出去。

## 組織
*香港復興會
*熱血公民
*熱血時報

## 支持人士
*陳云根
*鄭松泰
*鄭錦滿
*黃洋達
*張耀心
*中出羊子

## 參考

## 睇埋
* 城邦
* 特別行政區
* 香港政治
* 中華聯邦主義
* 熱普城
* 香港獨立運動
* 香港核心價值
* 光復上水站
* 粵語史
* 英國阻礙香港民主自治制度謠言

## 出面網頁
* 香港自治運動 
* 香港自治運動 HKAM Facebook專頁
龍獅香港旗

**龍獅香港旗**又稱**龍獅旗**，係香港自治運動嘅代表旗幟，喺2011年5月由香港網民「金屬」設計。呢幅旗係由香港英治時期嘅香港旗更改而成，去除咗代表英國嘅米字旗，僅使用原來面積比較細嘅香港盾徽，並且加上漢字「香港」，配以象徵自由嘅貴族藍作為底色。由於龍獅香港旗係根據英治香港旗設計，以至兩者有時畀人混淆。

根據葉靈鳳著作《香島滄桑錄》記載，龍獅旗前身係由英國人設計，喺香港日佔時期，赤柱拘留營內繪製，經過倫敦英國紋章院修改後於1959年1月21號頒佈香港盾徽代替阿群帶路圖。

## 含意
據香港自治運動嘅介紹，加入「香港」兩字係象徵同時繼承中華及英國文化，而以象徵自由嘅貴族藍作為底色係代表香港以本土為家，自立自治。而龍獅旗提倡嘅係普選特首、港人自治、法治及廉潔。

## 參考

## 出面網頁
* 香港城邦自治運動：龍獅香港旗 —— 香港自治運動的標誌，2011年6月18號
伯遠帖

《**伯遠帖**》係晉朝書法家王珣嘅墨寶，全文五行四十七字以行書寫成。

## 流傳
北宋嗰陣，《伯遠帖》入內府，喺《宣和書譜》記錄低。明代董其昌收藏呢份帖，佢話：「晉人真跡惟二王尚有存者，然米南宮時大令已罕，謂一紙可當右軍五帖，況王珣書，視大令不尤難覯耶！既幸予得見王珣，又幸珣書不盡湮沒得見吾也。」董其昌喺《畫禪寶隨筆》入面評論：「瀟灑古淡，東晉風流，宛然在眼。」

乾隆十一年（1746年）《伯遠帖》入到去內府，乾隆皇帝弘曆將呢份帖同王獻之嘅《中秋帖》加埋王羲之嘅《快雪時晴帖》合稱三希，一齊擺喺養心殿嘅「三希堂」入面。《伯遠帖》，因為第一行有「伯遠」兩隻字，就用佢做帖名。大清滅亡之後，《伯遠帖》同《中秋帖》曾經收喺敬懿皇貴妃住嘅壽康宮。

1924年11月5號，馮玉祥逼溥儀出宮，敬懿皇貴妃將呢份帖帶出宮，私底下將佢哋送去北平後門橋外古董鋪「品古齋」擺賣。北平四大收藏家之一嘅郭葆昌喺「品古齋」買到《中秋帖》同《伯遠帖》。郭葆昌應承故宮博物院文物館副館長馬衡、徐森玉同科長莊嚴，一百年之後將呢兩份帖無條件還翻畀故宮。郭葆昌死後，呢兩份帖畀咗佢個仔郭昭俊。《伯遠帖》本幅上鈐有“郭氏觶齋秘籍”，就係郭葆昌嘅收藏印。

1949年，郭昭俊帶住《中秋帖》同《伯遠帖》走路，去咗台灣。郭昭俊向莊嚴表示，只要政府畀一尐報酬，他就將「二希」捐出來。莊嚴四處籌措資金，都係冇辦法喺約定時間內攞錢出來，郭昭俊因做生意關係去香港，將《中秋帖》和《伯遠帖》押畀一個摩囉叉。嗰個摩囉叉以十多萬港紙抵押畀香港匯豐銀行。1951年10月初，喺香港嘅徐伯郊知道呢件事，即刻向鄭振鐸報告。徐伯郊又寫信畀故宮博物院院長馬衡，馬衡向大陸總理周恩來報告呢一件事。1951年周恩來指示將《伯遠帖》、《中秋帖》買翻來，話：「同意購回《中秋》、《伯遠》二帖。惟須派負責人員及識者前往鑒別真偽，並須經過我方現在香港的可靠銀行，查明物主郭昭俊有無訛騙或高抬押價之事，以保證兩帖能夠順利購回。」12月3號，《中秋帖》同《伯遠帖》返到去北京。23號，「二希」喺北海團城第一次展出，馬敘倫、陳叔通、章伯鈞等都喺受邀之列。1951年12月27號，王冶秋親自將《中秋帖》同《伯遠帖》交故宮博物院收藏。

## 原文

 

## 參攷

類:晉朝
類:紫禁城
紅燒排骨

**紅燒排骨**係唐人其中一味家常餸菜，即係用紅燒方式去整嘅排骨，主要用到薑、蔥、紹酒、冰糖同豉油調味，亦可以做罐頭嘢食。

## 睇埋
*糖醋排骨
*紅燒肉
*東坡肉
豆豉鯪魚

**豆豉鯪魚**係唐人常見嘅罐頭嘢食，材料係用豆豉去煮鯪魚。除咗就咁當做一樣餸之外，唔少人都鍾意將佢同油麥菜一齊煮，整成「豆豉鯪魚油麥菜」。

## 睇埋
*沙甸魚
茄汁焗豆

**茄汁焗豆**，又叫**茄汁豆**、**焗豆**，係歐洲同美洲都風行嘅嘢食，亦係幾常見嘅罐頭嘢食，將菜豆用茄汁、糖、鹽焗熟佢，係英式早晨全餐一定有嘅配菜，或者夾多士一齊食都得。
紅燒

**紅燒**係種煮食（尤其係肉食）嘅方法，用長時間去炆煮，味比較濃，而唐人嘅紅燒多數都會用到豉油同糖去調味，濃油赤醬。

## 餸菜
*紅燒肉
*紅燒排骨
*紅燒牛肉
*紅燒獅子頭
*紅燒豆腐
*紅燒翅

## 特例
*紅燒乳鴿——其實係炸乳鴿
排骨

**排骨**係指切細嘅豬肋骨，亦係中餐經常用到嘅食材。

上海人講嘅「排骨」，好多時都係指帶骨豬扒。

## 餸菜
*紅燒排骨
*糖醋排骨
*生炒骨
*沙拉骨
*京都骨
*肉骨茶
*燒排骨
社會主義勞動英雄

**社會主義勞動英雄**（俄文：**Герой Социалистического Труда**），係前蘇聯頒發嘅一個榮譽頭銜，授予響經濟同文化領域上面作出重大貢獻嘅蘇聯公民，性質同頭銜「蘇聯英雄」好相似，不過獲得「蘇聯英雄」嘅人可以係外國公民。

## 設立同頒發
呢個頭銜係由蘇聯最高蘇維埃主席團響1938年12月通過行政命令而設立，而獲得者係對蘇聯工業、農業、交通、貿易、科學同科技嘅發展作出貢獻，並能夠展示蘇聯嘅威武同光榮嘅蘇聯公民。

早期獲得「社會主義勞動英雄」頭銜嘅人會被授予蘇聯等級最高嘅獎章列寧勳章同一份由蘇聯最高蘇維埃主席團簽發嘅證書。後嚟為咗將「社會主義勞動英雄」同其他獲得列寧勳章嘅人區分，主席團響1940年5月通過一份行政命令，獲得「社會主義勞動英雄」頭銜嘅人喺領取列寧勳章同證書嘅同時，重可以獲得一面金牌，金牌上嘅圖案係鐵鎚同鐮刀，而金牌嘅形狀係星形。金牌嘅大細係由史太林制定，響制定獎牌嘅大細嗰時，佢曾經邀請工人同平民戴上唔同大細嘅獎章樣本，最終佢將星形獎牌嘅直徑制定為33.5毫米。

如果一名獲得「社會主義勞動英雄」頭銜嘅人再次為蘇聯的發展作出重要嘅貢獻，最高蘇維埃主席團可以向佢授予另一枚鐵鎚同鐮刀獎章，重會響佢家鄉立一尊銅像，紀念佢對蘇聯嘅貢獻。

## 獲得嘅人
第一個獲得「社會主義勞動英雄」頭銜嘅人係蘇聯領導人史太林，佢係響1939年12月獲得呢個頭銜。第二個獲得呢個頭銜嘅人係機關槍設計師瓦西里·捷格加廖夫（響1940年1月獲得）。最高蘇維埃主席團第三次授予「社會主義勞動英雄」頭銜嗰陣時，一共向9個武器設計師授予呢個頭銜，包括費德爾·華西列維奇·托卡列夫、玻利卡爾波夫等等。

三次獲得社會主義勞動英雄稱號嘅人一共有16位，其中包括飛機設計師安德烈·圖波列夫。截至1971年9月，一共有16,245名人士獲得呢個頭銜。響蘇聯解體嗰陣，獲得呢個頭銜嘅人有大約19,000名。1980年1月蘇聯最高蘇維埃主席團曾經通過決議，褫奪抗議蘇聯入侵阿富汗嘅科學家沙哈諾夫嘅頭銜。

## 參考
* Oruzhie雜誌，第9頁，1998年第5版同1998年第6版。
* D.Shiryaev：《邊個發明咗了卡拉什尼科夫步槍》，《好運戰士》雜誌，2000年第9版
* Joshua Rubenstein, Alexander Gribanov, The KGB file of Andrei Sakharov，2005，page 248
各國兵力一覽

以下列出**各國嘅現役軍人數、海軍軍艦、戰機同核武器等等**，排名依照現役軍人數而唔係總體實力。呢個表係一個指標，唔能夠用作嚴格嘅比對，例如兵力響某啲國家可能包括文員或者准軍事部隊，一啲國家視佢哋為平民而無計入呢個表。

## 兵力一覽

* 「～」- 估計數目
* 「☢」- 宣布擁有核武器嘅國家
* 「☢?」- 既無肯定亦都無否定擁有核武器

## 戰機數目一覽

以上表格嘅數據來自“International Institute for Strategic Studies”

## 參考

注：某啲引用材料將中華人民共和國國民兵包含響預備役人員當中，其來源據信係誤解咗中國官方文告嘅「民兵預備役人員」。

## 連結
*Global security website
*World Military Guide
*PRC official website
*Indian Ministry of Defence
*The World Fact Book - South Africa
*Canada's Budget 2008: Taxes and the Forward March of Neoliberalism
摩爾多瓦文

**摩爾多瓦文**（limba moldovenească）係摩爾多瓦嘅官方語言，使用人口約莫一百廿萬。喺蘇聯時期，摩爾達維亞蘇維埃社會主義共和國社會同學校通用俄文。
魚皮餃

**魚皮餃**（），又叫**魚皮角**（），係種餃，於香港及中國廣州常見，起源於廣東順德大良，潮州粉麵舖都好常見。特色係餃皮溝咗鯪魚肉，餡就通常用到豬肉，有啲貴價嘅會落埋韭黃同蝦仁。
一百五十三號元素

**一百五十三號元素**，尚未發現嘅化學元素，拉丁學名**Unpenttrium**，符號**Upt**。元素週期表之中，排第八行，原子序號153。按波爾公式，冇可能有呢個元素。
羅沙路

**羅沙路**可以係：

* 羅沙路 (東莞)，喺廣東省東莞市中心。
* 羅沙路 (廣州)，喺廣東省廣州市從化區。
* 羅沙公路，喺廣東省深圳市。
羅沙路 (廣州)

**羅沙路**（）係中國廣東省廣州市入面嘅一條一般馬路，呢條馬路喺從化區江浦鎮下羅村入面，成條馬路係西北-東南走向。西北邊從環市東路開始，一直向東南去到Y523公路嗰頭。

## 概要
全長2.3公里，闊10米，雙向2車道。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
* **[[環市路 (廣州從化)|環市東路]]**
* 未改名嘅路
* 未改名嘅路
* 未改名嘅路
* Y523公路、未改名嘅路、未改名嘅路
中國森林

**中國森林**（）係一間喺香港上市嘅林業公司，公司總部喺金鐘夏愨道12號美國銀行中心25樓2507室入面。如估按照已經有咗嘅林地覆蓋範圍嚟計嘅話，呢間公司係中國嘅其中一間三大私人自然再生林同人工森林嘅開發商。呢間公司喺2003年上市，到咗2011年1月26號就停咗牌。

## 連出去
*中國森林
美國銀行中心 (廣州)

（）係廣東省廣州市一座樓，喺荔灣區同越秀區交界，人民中路555號。座樓喺1992年起，1995年落成。成座樓有92米咁高，入面有29層樓。

呢座樓東邊靠住人民中路、南邊靠住洪聖直、西邊靠住西濠涌，北邊靠住芽植巷。附近冇幾遠就係廣州市第廿四中學、廣州市婦女兒童醫療中心（婦嬰院區）同廣州市中小學衛生監督所。
廣東華夏永久陵園

，又叫，係中國廣東廣州嘅陵園，1994年起好，位置喺從化江埔街道環市東路，105國道嘅K2497+060標記位。

## 連出去
* 官網
九龍大道 (廣州)

**九龍大道**（，廣東省公路代碼：**S378**）係中國廣東廣州白雲區同黃埔區嘅一條西北-東南走向公路。西北邊從白雲區嘅廣從九路同廣從十路交界（105國道嘅K2516標記嗰埞）開始，一直去到東南邊嘅廣汕公路（324國道嘅K945+734公里標記嗰埞）同埋振興公路嘅交界為止。

## 敘述
全長19.8公里，闊42米，雙向6車道。

## 史
呢條馬路以前係叫「九佛公路」，佢亦係其中一條往返105國道到324國道嘅公路。以前凈得雙向2車道，到咗2005年，廣州市政府將九佛同鎮龍合併成「九龍鎮」，成條馬路用咗4年時間陸續整闊，重改埋名做「九龍大道」一直嗌到依家。

## 經過嘅道路

呢度啲路順序係從西北去到東南嚟排嘅，其中**加粗**咗嘅字係主幹道：
* ***'、***'
* 登塘街
* 083鄉道
* 廣華路
* 亨美莊路
* 塔腰嶺街
* 鳳尾路
* 亨美路、佛公路
* 鳳凰二路
* 鳳凰三路
* 富田中街
* 鳳凰四路
* 新南二街
* 蟹莊公路
* 楓賢路
* **[[九太公路]]**
* 九佛學政路
* 九佛鎮建設路
* 九佛育才路
* 九佛中街
* 九佛育賢路
* 蓮花北街
* 九佛鎮建設路
* 莊埔路
* 棠上路
* 荷棠下街
* 棠下南街
* 牛往街
* 旺村西路
* *未命名道路*
* 湯村路
* ***'
* [[新田向東路]]
* [[向西路]]
* ***'、****、振興公路

類:中新知識城
毛遂

**毛遂**，係東周戰國時期趙國人。佢係平原君趙勝嘅客仔，趙孝成王九年（前257年），秦國圍攻趙國首都邯鄲，平原君去到楚國求救。毛遂自薦去嗰道。平原君同楚考烈王談判嗰陣，毛遂篤爆楚王啲衰嘢，令到楚王同意同趙國結盟，重派春申君救趙國添。後來**毛遂自薦**做咗一個出名嘅成語，形容人自告奮勇。

## 參考資料
### 攷

### 書
*《史記》卷七十六　平原君虞卿列傳第十六
肺積塵

**肺積塵**（Pneumoconiosis），又叫**肺塵埃沉着病**、**矽肺病**，**黑肺症**（Black Lung），係種職業病，因為個肺長期吸入好多塵而令佢纖維化，主要係人體吸入結晶矽（主要成分係：土、沙、花岡岩、或者其他岩石成分）嘅粉塵所造成。礦工、地盤工人同裝修工人中招機會比較大，帶適合嘅口罩可以幫手預防呢個職業病。

肺積塵主要症狀有呼吸短促、發燒、易攰、冇胃口、心口痛、乾咳、呼吸衰退，可引致死亡。

肺積塵亦容易引發其他病變，包括肺癌、支氣管炎、慢性阻塞性肺部病變、肺癆、硬皮病、甚至係腎臟病變。
周梓盈

**周梓盈**（，）係香港無綫電視前藝員，參加第26期無綫電視藝員訓練班入行，以前做過𡃁模組合DONUT成員。

## 簡歷
周梓盈喺香港出世，祖籍係廣東寶安，中學讀。佢本嚟係𡃁模組合DONUT成員，2011年到2012年拍過香港有線電視嘅《怪談靈搜奇系列》，之後參加第26期無綫電視藝員訓練班，主力拍電視劇，憑處境劇《開心速遞》飾演譚可清（垃圾清）嘅角色而出名。佢係何廣沛嘅前女友。

2019年12月底，周梓盈宣佈佢唔獲無綫電視續約，結束7年合作關係，亦淡出幕前。

## 演出
### 電視劇（[[無綫電視]]）

### 綜藝節目（[[無綫電視]]）

### 綜藝節目（其他）

### 電影

### 歌曲

### [[音樂錄像|MV]]

### 電台節目

### 活動演出

## 參考
 

## 出面網頁
*
*
*https://m.facebook.com/profile.php?id=100055487002929
*第26期藝員訓練班 – 周梓盈 CHOW Tsz Ying - 學員介紹 - tvb.com
類:前無綫電視女藝員
類:祖籍寶安
中環坪洲渡輪

**中環坪洲渡輪**係香港一條港外渡輪線，來往中環六號碼頭同埋坪洲碼頭，而家由港九小輪營運。

## 史
呢條航線喺1960年代開辦，當時係由中環到長洲（經坪洲同大嶼山梅窩）分拆出嚟，提供梅窩（經坪洲）嘅迴航提供服務，直到1974年先至全面分拆；後嚟喺1992年，梅窩同坪洲兩條航線再度分拆成獨立直航航線，過去係由油麻地小輪營辦，2000年初，油麻地小輪被政府收返專營權後，改由新渡輪接辦，之後喺2008年7月1號由港九小輪接辦到而家。

由於呢條航線係坪洲唯一能直接往返市區嘅航線，但坪洲島嶼面積細過大嶼山同長洲好多，客量只屬一般。每逢假日都會有大量遊客到坪洲旅遊，客量會比平日多。

由2013年8月16號起，由於珊瑚海船務旗下坪洲喜靈洲渡輪因專營權屆滿而放棄經營，所以由當日開始呢條航線提供來往坪洲到喜靈洲嘅特別班次，客源主要係喜靈洲懲教所返工或探訪嘅人士。
中環梅窩渡輪

**中環梅窩渡輪**係香港一條港外渡輪線，來往中環六號碼頭同埋大嶼山梅窩碼頭，而家由新渡輪營運。

## 史
呢條航線喺1960年代開辦，當時係由中環到長洲（經坪洲同大嶼山梅窩）分拆出嚟，提供梅窩（經坪洲）嘅迴航提供服務，直到1974年先至全面分拆；後嚟喺1992年，梅窩同坪洲兩條航線再度分拆成獨立直航航線，過去係由油麻地小輪營辦，2000年初，油麻地小輪被政府收返專營權後，改由新渡輪接辦到而家。

喺青嶼幹線通車前，來往大嶼山同市區需依賴呢條航線服務，所以呢條航線嘅客量一直維持喺高水平（尤其係假日）；直到1997年青嶼幹線同1998年香港地鐵東涌綫通車後，客量就大幅下跌，但來往港島嘅市民因交通費較途經東涌轉車低，仍有一定嘅客量支持。
坪洲喜靈洲渡輪

**坪洲喜靈洲渡輪**係香港一條已經無做嘅渡輪線，來往喜靈洲同埋坪洲碼頭，本嚟由珊瑚海船務營運，2013年8月16號開始唔做，由港九小輪嘅中環坪洲渡輪提供特別班次取代。

## 史
呢條航線喺1990年代開辦，當時係方便喺喜靈洲懲教所同戒毒所做嘢嘅員工同探訪人士而設嘅航線，另設喜靈洲到大嶼山梅窩特別班次，方便轉搭新大嶼山巴士嘅乘客。

由於呢條航線受到政府私下「包船」接載喜靈洲懲教所同戒毒所做嘢嘅員工影響，導致呢條航線長期蝕錢，喺2013年8月16號專營權屆滿後放棄經營，由港九小輪嘅中環坪洲渡輪提供特別班次坪洲到喜靈洲取代。
全記渡

**全記渡**（）係香港一間渡輪公司，1950年代已經開始提供服務。

而家呢間公司經營兩項渡輪服務：
*營辦香港仔往返南丫島索罟灣（經模達灣）渡輪服務（接受八達通）。
*提供香港境內嘅租船服務。
坪洲街渡

**坪洲街渡**（）係香港一間渡輪公司。

坪洲街渡初頭經營愉景灣到坪洲嘅街渡航線（部份班次經聖母神樂院），2000年代接管埋愉景灣航運嘅愉景灣到梅窩航線。而家坪洲街渡經營持牌渡輪航線有2條，包括：
*坪洲←→聖母神樂院←→愉景灣
*梅窩←→愉景灣

## 出面網頁
*
富裕小輪

**富裕小輪**（）係香港一間渡輪公司，1999年開始提供服務。

而家呢間公司經營四項渡輪服務：
*北角 ↔ 觀塘 ↔ 啟德 （1999年9月由油蔴地小輪接辦；觀塘至啟德段喺2016年12月由碧海船務接辦）
*屯門 ↔ 東涌 ↔ 沙螺灣 ↔ 大澳（2005年9月由新世界第一渡輪接辦）
*中環 ↔ 紅磡（2020年3月由天星小輪接辦）
*水上的士（2021年7月起以試辦形式投入服務）

## 船隊
*喜利（M.V. HEY），可載333人
*裕河（M.V. Plenty River），可載352人
*富河（M.V. Full River），可載294人
*名河（M.V. Ming River），可載355人
*明威（M.V. Ming Way），可載169人
*積記（M.V. JICK KEE），可載63人
*景龍1（M.V. KING DRAGON 1）
*景龍3（FUL MAR 28），可載92人
*聲威28（M.V. SING WAI 28）
*博滿12（M.V. BON MOON 12）
*聯盈8（M.V. LUEN YIN 8），可載99人
*富裕（Fortune），可載208人
*有記28（M.V. Yau Kee 28）
*高明（M.V. Gao Ming），可載350人
*富興，可載365人
珊瑚海船務

**珊瑚海船務**（）係香港一間渡輪公司，1991年開始提供服務。

而家呢間公司經營三項渡輪服務：
*西灣河←→三家村
*西灣河←→觀塘
*三家村←→大廟灣 / 東龍洲

## 船隊
*珊瑚海8號（M.V. Coral Sea 8）
*珊瑚海8A號（M.V. Coral Sea 8A）
*珊瑚海18號（M.V. Coral Sea 18）
*珊瑚海18A號（M.V. Coral Sea 18A）
*東龍號（M.V. Tung Lung）

## 拎
珊瑚海官網
香港仔小輪

**香港仔小輪**（）係香港一間渡輪公司，1950年代已經開始提供服務。

而家呢間公司經營兩項渡輪服務：
*鴨脷洲大街↔香港仔海濱公園（珍寶碼頭）
*鴨脷洲大街↔香港仔海濱公園（香港仔魚類批發市場）

## 參考
林記街渡

**林記街渡**（）係香港舊時一間渡輪公司，1950年代已經開始提供服務，到2014年執咗。

林記街渡執笠前曾營辦1條持牌渡輪航線，由西灣河到東龍洲，航程大約30分鐘，競爭對手係珊瑚海船務開辦嘅三家村到東龍洲渡輪航線。
翠華船務

**翠華船務（香港）有限公司**（）係香港一間渡輪公司，1986年開始提供服務。

而家翠華船務經營以下渡輪服務：
*香港仔←→南丫島榕樹灣（經北角村）
*香港仔←→蒲苔島（經赤柱）
*馬料水←→塔門（經深涌、荔枝莊）
*黃石←→高流灣←→塔門（部份班次經赤徑）
*馬料水←→東平洲
*黃石→灣仔→赤徑→黃石（循環線）

## 子公司
翠華船務有一間子公司**翠盈船務**（**Maris Ferry Service**），佢喺2015年8月8號至2019年12月31號經營以下渡輪服務：
*香港仔←→長洲

## 參考

## 出面網頁
*翠華船務
腓特烈師拿

**腓特烈蕭勒**（德文：Friedrich Schiller，）係德國詩人、自然科學家、文藝理論家同政治人物，魏瑪古典主義嘅代表。
拓跋氏

**拓跋**係漢字複姓，源自三國同晉朝嗰陣鮮卑部族姓氏。

最初喺大興安嶺北端東麓遊牧。東漢嗰陣，趁北匈奴西遷而南徙，佔有匈奴撻地。258年，拓跋力微搬去盛樂（今內蒙古和林格爾縣西北土城子）發展。

拓跋部嘅一部分亦喺東晉十六國時期同其他民族落中原，後來建立咗北魏。一尐留在漠北嘅拓跋部後發展咗做柔然。北魏孝文帝推行漢化政策而改拓跋做元氏。

## 來源
一般普遍認為突厥人用桃花石稱呼中國，來源拓跋一詞。不過，唐文入便「拓跋」同後突厥碑文上嘅Tabγač（音：桃花石）並無關係，根據李蓋提同台灣學者林安慶嘅研究，拓跋實質上由兩個阿爾泰語系詞語所組成，即tog（拓）同beg（跋，即貝伊），tog有塵土、泥土嘅意思，beg係氏族同部落首領，兩者都係後世突厥嘅官名。林安慶重發現，家下廈門方言入便嘅「拓跋」發音，同呢兩個對應詞語幾乎冇分別，跟住佢又補充漢字「拓跋」兩個字並唔係突厥碑文上的嘅abγač對音轉寫，而係tog同beg呢一對複合詞組嘅對音轉寫，佢嘅詞義係土地嘅主人，完全證實咗北魏官方史書《魏書》開編入面嘅「北俗謂土為托，謂後為跋，故以為氏」自己嘅解釋。

## 參考
### 攷




### 書
*Gibbon, Edward (1852). *The Decline and Fall of the Roman Empire*. Wildside Press. ISBN 0809592398.
*Whitby, Michael (1988). *The Emperor Maurice and His Historian: Theophylact Simocatta on Persian and Balkan Warfare*. Oxford University Press. ISBN 0198229453.
拓跋

**拓跋**係古時鮮卑嘅其中一個氏族，喺南北朝時期最活躍，建立北魏政權。佢哋初頭用拓跋做姓氏，後尾漢化，改姓氏做元。
窩姆斯議會

**窩姆斯議會**（**Diet of Worms**）係神聖羅馬帝國喺1521年1月28號到5月25號喺萊茵河邊鎮仔窩姆斯搞嘅帝國議會，由皇帝卡爾五世主持，會議入面有好多議題，但係最主要係講馬丁路德同宗教改革。

## 背景
1517年10月31號，馬丁路德喺德國威登堡諸聖堂門口上張貼《九十五條論綱》，引起好大轟動同爭辯。1520年，教皇良十世發咗一篇叫《主起來吧》（*Exsurge Domine*）嘅訓令，話馬丁路德嘅《九十五條論綱》同埋其他著作有四十一個錯誤。神聖羅馬帝國皇帝卡爾五世於是召見馬丁路德，叫佢放棄或者重申佢嘅觀點。

議會開始之前，薩克遜選侯腓特烈三世要求卡爾五世承諾若果馬丁路德出席會議，佢嘅安全會受到保護，就算佢被判死刑，亦唔可以即刻拉去斬。因為揚胡斯喺1415年被康斯坦茨大公會議判刑後冇耐就被處決。

## 馬丁路德嘅抗辯
喺1521年4月16號，馬丁路德到達窩姆斯。

喺17號，皇帝卡爾五世嘅代言人約翰埃克問馬丁路德係唔係《九十五條論綱》、《教會被擄巴比倫》等書嘅作者，同埋會唔會收返佢喺書中嘅言論。馬丁路德要求議會畀多啲時間佢考慮。於是議會畀佢一日時間，限期為第二日下晝四點。馬丁路德喺當晚祈咗好耐禱。

喺18號，馬丁路德又祈咗好耐禱，又諮詢咗朋友同埋調解人嘅意見，之後就出席議會。

當日埃克再次問馬丁路德係唔係《九十五條論綱》、《教會被擄巴比倫》等書嘅作者，同埋會唔會收返佢係書中嘅言論。馬丁路德就話佢只會接受《聖經》嘅權威，而唔接受教皇同埋議會嘅權威，因為兩者之間有矛盾。據傳馬丁路德回應佢話：

因為之前對薩克遜選侯腓特烈三世嘅承諾，皇帝卡爾五世喺議會後唔敢即刻向路德行刑。

喺25號，議會宣佈《窩姆斯詔書》，宣佈馬丁路德為異端同埋走犯，譴責路德係「臭名遠播嘅異端」，但冇即刻捉佢，喺對馬丁路德安全嘅承諾生效期滿後先驅捕行刑。

## 之後同埋影響
馬丁路德離開窩姆斯之後，喺附近嘅木林被薩克遜選侯腓特烈三世派嚟嘅人騎馬擄走，帶到瓦爾特堡，佢喺嗰度隱居一段時間。當皇帝卡爾五世向薩克遜選侯腓特烈三世問到馬丁路德嘅下落，佢話佢都唔知到。

馬丁路德喺議會嘅發言亦觸動勃蘭登堡-安斯巴赫選侯格奧爾格，佢成為最早接受新教教義嘅貴族之一，佢亦同路德商唔少神學嘅問題。

1522年同埋1524年紐倫堡會議試圖對路德執行《窩姆斯詔書》嘅判決，但唔成功。

當馬丁路德喺出返嚟嘅時候，皇帝唔得閒捉佢，加上唔少人亦支持馬丁路德，令《窩姆斯詔書》最後冇得喺德國實行。但係皇帝卡爾五世直接控制嘅荷蘭地區，詔書被嚴厲執行，喺嗰度馬丁路德嘅支持者被嚴打。

## 參考
臺灣民主國

**臺灣民主國**（**Republic of Formosa**）係1895年5月25號到10月21號期間喺臺灣島上面嘅政權。嗰陣大清打輸咗甲午戰爭，被迫簽《馬關條約》將臺灣同澎湖列島割讓畀大日本帝國，臺灣巡撫唐景崧唔認數，自己立國做大總統，但好快就走佬，由劉永福接手做大總統，但最後都畀日本仔打低咗，臺灣民主國亡國。臺灣同澎湖從此開始長達50年嘅殖民統治。

## 攷
多明尼加旗

**[[多明尼加]]共和國旗**，結構係一個白色嘅十字，將面旗仔分成四塊。左上嗰格係藍色，右上係紅色，下面嗰兩塊左邊係紅色，右邊係藍色。支旗嘅中心有一個迷你嘅國徽。

File:Civil Ensign of the Dominican Republic.svg|民用旗(海陸兼用) 比例: 5:8
File:Naval Jack of the Dominican Republic.svg|海軍艦艏旗


## 歷代國旗

File:Flag of Spain (civil variant).svg|西班牙?-1795年
File:Flag of France.svg|法國1795年-1809年
File:Flag of Spain (civil variant).svg|西班牙1809年-1821年
File:Flag of Haiti 1964 (civil).svg|海地共和國1821年-1822年
File:Flag of Haiti.svg|海地共和國1822年-1843年
File:Flag of Haiti (1964-1986).svg|海地共和國1843年-1844年
File:Flag_of_the_Dominican_Republic_(up_to_1844).svg|多明尼加共和國1844年-1844年
File:Flag of the Dominican Republic.svg|多明尼加共和國1844年-1861年
File:Flag of Spain (civil variant).svg|西班牙1861年-1863年
File:Flag of the Dominican Republic.svg|多明尼加共和國1863年-至今
臺灣民主國旗

**臺灣民主國旗**係喺1895年5月23號至10月期間，臺灣民主國用嘅國旗，由於佢個樣係藍底黃虎，又叫**藍地黃虎旗**。過去一直俾人認為只係得一面，經過國立臺灣博物館1年半嘅攷證修復，黃虎旗原來係雙面。正反兩面嘅老虎眼分別係日頭、夜晚同太極陰陽，象徵「日夜護國」。
## 睇埋
*臺灣民主國
*臺灣旗

## 參攷
班房

**班房**，又叫**課室**、**教室**，係一間學校入面畀一班學生上堂嘅房，有檯有凳，前面通常都會有黑板或者白板，有啲重會有埋投影機同投影幕。
客廳

**客廳**係一間屋入面通常用嚟招呼人客嘅空間。因為現代嘅屋好多都比較細，所以唔會細分客廳同大廳，會喺大廳招呼人客。

## 睇埋
*大廳
茶水間

**茶水間**，又叫**茶水房**，係個類似廚房嘅房，通常設喺寫字樓同宿舍，主要畀人斟茶斟水飲，基本設備有鋅盤，好多時亦都有水機、雪櫃、微波爐，甚至有電水壺同咖啡機。

有唔少香港人興用英文**pantry**稱呼茶水間，原本係**伙食房**、**分餐房**。伙食出廳之前，就由依處分發。亦會放煮食材料、餐具、廚具之類。有時亦兼做廚房。
飯堂

**飯堂**，又叫**食堂**，係畀同一個組織入面好多人一齊食飯嘅地方，通常設喺學校、工廠、大型寫字樓，經營模式似快餐店。
## 睇埋
*食肆
*美食廣場
*熟食市場
九佛鎮建設路

係中國廣東廣州嘅東西走向馬路，喺黃埔區九龍鎮九佛，兩邊連住九龍大道。

## 概要
全長960米，闊11米，雙向2車道。

## 名
以前呢條馬路冇名，而「九佛鎮建設路」嘅名係喺2002年嗰陣，廣州市政府要求換新嘅路牌嗰陣先至改咗上去嘅，雖然喺2005年，廣州市政府將九佛同鎮龍合埋一齊，但呢條馬路未改個名。

## 經過嘅道路
呢度啲路順序係從東去到西嚟排嘅，其中**加粗**咗嘅字係主幹道：
* **[[九龍大道 (廣州)|九龍大道]]**
* 九佛育賢路
* 九佛上街
* 九佛中街
* 九佛下街
* 九佛鳳凰下街
* **[[九龍大道 (廣州)|九龍大道]]**

## 特色
呢條馬路附近都係一片城中村，尤其係喺九佛街嘅九佛墟附近，一到咗08:00～21:30嗰陣好熱鬧。

類:中新知識城
GPS

**GPS**可以係：

* 全球定位系統（）
** ，用喺一啲交通工具嘅導航
* 通用處理器共享（）
* 一般問題解決器（），電腦程式
* GNAT Programming Studio，電腦軟件
* GIMP Paint Studio，GIMP開發團隊設計嘅擴展
* 園徑句型（），一種驟眼睇會詮釋出錯誤意思，但係事實上文法冇錯嘅句子
* 香港嘅官立小學（）
* 心路GPS，香港無綫電視一電視劇
* ，厄瓜多爾加拉帕戈斯群島一機場，IATA代碼係GPS
* ，英國搖滾樂隊
* Gilbert Public Schools，美國亞利桑拿州吉爾伯特一校區
* Girls Preparatory School，美國田納西州查塔努加一女子學校
* Grosse Pointe South High School，美國密芝根州格羅斯波因特一學校
* ，澳洲一欖球會
* ，澳洲一民間組織
*
全球定位系統

**全球定位系統**（）係由美國政府研發用人造衛星為地球大部份地方做定位𡁵系統。

## 睇埋
*球面幾何學
咖喱醬

**咖喱醬**係預先調配好畀人整咖喱用嘅醬，方便煮咖喱嗰陣唔使準備咖喱粉同各種香料，就噉落咖喱醬同食材一齊煮就得。
的士咪錶

**的士咪錶**係的士上面一樣設備，用嚟計架的士行咗幾遠同車費應該收幾多。舊時嘅咪錶係機械式，而家絕大部份已經係電子式。
## 睇埋
*泊車咪錶
錶板

**錶板**係車上面一組顯示架車狀態嘅儀錶，好似車速錶、轉速錶、里程錶、油量錶咁。
車速錶

**車速錶**係車嘅錶板上面其中一個儀錶，顯示架車行緊嘅速度，通常係圓形，用指針指示即時嘅車速。
轉速錶

**轉速錶**係車嘅錶板上面其中一個儀錶，顯示架車副偈轉得有幾快，用棍波揸車就比較需要留意。
橫沙站

**橫沙站**（；）係廣州地鐵6號綫入面嘅車站。呢個車站喺白雲區金沙洲路嘅環洲三路口北邊，有3個出入口。呢個站係廣州地鐵6號綫嘅其中一個高架車站。

## 車站嘅結構
### 樓層

### 站廳
橫沙站嘅站廳係設計成兩個嘅版本，分開咗東北同西南兩邊，都有條通道接埋一齊。而收費區喺地上3樓，而免費區嘅站廳都有扶手電梯、專用𨋢同樓梯，去邊個樓層都得。而車站嘅商舖方面，冚唪唥都喺嗮西南站廳嘅1樓嗰邊；自助服務喺西南站廳嘅地上2樓嗰度。

### 月台
呢個站有兩個側式月台，喺金沙洲路嘅中心線上空。

### 商舖同自助服務
而家嘅橫沙站凈係得好少鋪頭畀乘客買嘢同埋食嘢，好似有便利檔同麵包檔。

另外，橫沙站入面凈係得1台自動販賣機響度。下面有寫清楚呢個站係有乜鋪頭同自助服務響度：

### 出入口

## 利用狀況
橫沙站係地鐵6號綫入面嘅其中一個重要嘅樞紐站，呢個站附近都係啲大型樓盤、城中村嘅居民區，所以呢個站都幾多人下。喺6號綫開通之前，附近啲交通都幾乎癱瘓嗮，嗰時從金沙洲出去市區都要成幾個鐘先至到。喺6號綫通咗車之後，有大部分乘客就轉咗坐地鐵出去市區各地都得，所以呢個站嘅客流方面都幾多下。一到咗客流高峰期，南站廳甚至搞客流控制都有。
## 接駁交通
金沙洲路站：
:日班車：
::12、42、55、276、283、290、424、429、675、830、885、974、745、231、佛里07
:快車：
::高快30、高快9、231快線、高快25
:夜班車：
::16、45、54
:廣佛城巴：
::1、4
:機場快線巴士
橫沙地鐵站：
::790

## 附近嘅建築
*城西小區
*城西花園
*金滿家園
*溫雅家紡
*金沙派出所
*全美酒店

## 上一站•下一站
油量錶

**油量錶**係車嘅錶板上面其中一個儀錶，顯示架車個油缸重有幾多油，通常設計係當指針指向F就表示入滿油，指向E就表示無晒油。
油缸

**油缸**又叫**燃料缸**，係儲存燃料（油）嘅一個缸，通常喺車或者其他機動交通工具度都會有。

## 睇埋
*油量錶
*油站
極力子

**極力子**（，）又叫**離合器**，係一副機，透過收放傳輸動力嚟控制轉數。極力子用途廣泛，除咗車之外，火船同飛機都一樣啱使。正路講極力子，就實係講緊介乎車頭（Engine）同波箱（GearBox）之間嗰副。
里程錶

**里程錶**係車嘅錶板上面其中一個儀錶，顯示架車行過幾長距離，通常喺車速錶下面顯示。呢個數值好影響維修同埋二手賣價。
又喊又笑

**《又喊又笑》**係首經典嘅廣東童謠。頭嗰幾句：「又喊又笑，烏蠅打醮，蠄蟧攋尿，老鼠行橋。」
泊車咪錶

**泊車咪錶**係種靠自助方式畀錢嘅限時泊車設備，如果俾交通警察見到超時就要抄牌。

## 睇埋
*停車場
*的士咪錶
塢壁

**塢壁**（塢讀滸，），係五胡十六國同南北朝嗰陣北方漢人自設嘅軍事屏障，整來係爲咗抵禦胡族統治者遣民同戰亂。

## 成因
塢壁嘅起源好早，但自從永嘉之亂（五胡亂華）先至大量建造。當時胡族統治者往往將各族嘅居民搬去政治中心地帶，以方便控制同役使。走唔甩嘅北方漢人為咗抵禦呢種遣民政策，糾合宗族兄黨，據險自守。

## 特點
塢壁最好係建立喺既有險阻又可以耕種、有水泉灌溉嘅地方，所以呢尐塢壁都建立響山頂平原同有溪澗水源之處。塢以宗族鄉黨為單位，塢主通常係鄉里豪帥，但係塢並非塢主所有，塢主只係做督護，兼負責指揮打仗同耕種。塢壁有自己嘅內部規則。

## 影響
當時北方城市因為戰亂而荒蕪，唯有靠堡塢務農嚟自給自足，所以堡塢響北方社會中佔據咗重要嘅地位；因為塢壁係以宗族鄉黨為單位，所以北朝重同姓，重宗法，大大加強鄉村豪族嘅地位，構成南北朝時代門閥政治嘅基礎。

## 參考
九佛育賢路

係中國廣東廣州嘅南北走向馬路，喺黃埔區九龍鎮。北邊從九佛鎮建設路開始，一直向南到069鄉道同黃山北路嘅交界。

## 概要
全長350米，闊10~12米，雙向2車道。

## 史
呢條馬路以前係冇名嘅，而「九佛育賢路」嘅名係喺2002年嗰陣，廣州市政府要求換新嘅路牌時先至安上去嘅，雖然話喺2005年廣州市政府將九佛同鎮龍呢兩個鎮合併做「九龍鎮」，但呢條馬路都未改個名嘅。

## 經過嘅道路
呢度啲路順序係從北去到南嚟排嘅，其中**加粗**咗嘅字係主幹道：
* 九佛鎮建設路
* ****
* 069鄉道、黃山北路

類:中新知識城
鳳凰街

可以係：

*鳳凰街 (廣州)：廣東省廣州市有兩條鳳凰街，一條喺白雲區，重有一條喺黃埔區。
*鳳凰街 (南京)：江蘇省南京市鼓樓區嘅鳳凰街。
*鳳凰街 (蘇州)：江蘇省蘇州市姑蘇區嘅鳳凰街。
*鳳凰街 (上海)：上海市崇明縣嘅鳳凰街。
*鳳凰街 (泰州)：江蘇省泰州市海陵區嘅鳳凰街。
*鳳凰街 (信陽)：河南省信陽市固始縣嘅鳳凰街。
鳳凰街 (廣州)

廣東省廣州市入面有兩條**鳳凰街**：

*鳳凰下街：黃埔區入面嘅鳳凰街。
*鳳凰大街：白雲區入面嘅鳳凰街。
九佛鳳凰下街

係中國廣東廣州嘅東西走向馬路，喺黃埔區九龍鎮九佛墟入面。西邊從九佛鎮建設路開始，一直去到東邊嘅九佛上街。

佢亦係出入九佛同佛塱、從化太平秋風洞嘅主要道路。

## 概要
全長170米，闊11米，雙向2車道。

## 史
呢條馬路以前冇名，而「鳳凰下街」嘅名喺2002年由廣州市人民政府要求換新嘅路牌時先至安上去嘅。後嚟廣州市地名辦考慮到廣州地區太多馬路撞名嘅問題，喺2018年夏準備將重複啲馬路名改做第啲名，結果呢條馬路改名做**九佛鳳凰下街**。

## 經過嘅道路
條路順序從西到東排，**加粗**嘅字係主幹道：
* 九佛鎮建設路
* 九佛下街
* 九佛上街

## 特色
呢條馬路附近都係鄉下，條馬路喺21:00到第二日07:00之間非常之靜。

類:中新知識城
九佛街

**九佛街**（）係中國廣東廣州一西南-東北走向街道，喺黃埔區九龍鎮九佛。西南邊從九龍大道開始，一直去到東北邊嘅九佛建設新街同九佛杉埔路嘅交界。

條路分開咗上、中、下三條。

## 概要
呢條街分開咗上、中、下三條，其中九佛上街最長，全長有400米；而九佛中街有120米；最後嘅九佛下街係三條九佛街入面最短嘅街，凈得100米。其中九佛下街係唔同九佛上、中兩街連埋一齊，成條街從九佛鎮建設路開始一直去到鳳凰下街嗰頭。

## 九佛街嘅三條街道，起點到終點
*九佛上街：從九佛鎮建設路開始一直去到九佛建設新街同九佛杉埔路嘅交界嗰頭。
*九佛中街：從九龍大道開始一直去到九佛鎮建設路嗰頭。
*九佛下街：從九佛鎮建設路開始一直去到鳳凰下街嗰頭。

## 史
呢條馬路以前冇名，而「九佛街」嘅名喺2002年由廣州市人民政府要求換新嘅路牌嗰陣先至改上去。雖然話喺2005年廣州市政府將九佛同鎮龍兩鎮合埋一齊嗌「九龍鎮」，但呢條馬路都未改名。

## 經過嘅道路
條街順序從西南到東北嚟排，**加粗**嘅字係主幹道：
* **[[九龍大道 (廣州)|九龍大道]]**
* 九佛鎮建設路
* 九佛鳳凰下街
* 九佛建設新街、九佛杉埔路

## 特色
呢條馬路附近都係一片城中村嚟嘅，尤其係到咗08:00——21:30嗰陣，成條街就好熱鬧下。

類:黃埔區道路
類:中新知識城
查美古洛文

**查美古洛文**（，查美古洛文/西班牙文：**Chamicuro**）係秘魯嘅一種極度瀕危嘅原住民語言。根據《民族語》嘅記載，喺2004年，已經淨返兩個人用查美古洛文做母語。根據秘魯法律，查美古洛文作為原住民語言，喺主要使用地區有官方語言地位，甚至重有一本辭典。但係由於西班牙文喺各個領域嘅絕對強勢，查美古洛人嘅細路同後生絕大部份已經改用咗西班牙文。

## 攷
泮塘路

**泮塘路**可以係：

* 泮塘路 (廣州)：廣州市荔灣區入面嘅泮塘路。
* 泮塘路 (佛山)：佛山市順德區入面嘅泮塘路。
泮塘路 (廣州)

**泮塘路**（泮讀叛，塘字變聲，）係中國廣東省廣州市入面嘅一條普通馬路，呢條馬路喺荔灣區入面，成條馬路南北走向。南邊從龍津西路開始，一直向北去到中山八路嗰頭。

## 概要
全長396米，闊26米，雙向4車道。

## 「泮塘」之名

### 唔會乾塘嘅水塘
「泮塘」原名嗌「半塘」，話喺好耐之前，呢笪地有個水塘好古怪，唔理你點攞尐水出嚟，個水位都好似千里達嘅彼廚湖噉、唔會降到底嘅，所以啲村民攞呢個水塘尐水嚟淋田。而呢個塘嘅水位降到半之半時，就唔會再降，到咗第日，佢又自己漲到滿（同物理入面講嘅U形管差唔多噉）。所以住响嗰度嘅鄉民都覺得好神奇，所以嗌佢做「半塘」，後嚟改名做「泮塘」。
### 半圓形嘅水塘
喺舊陣時，官署、學宮同府衙都係有圓形嘅水塘圍住，而低一級嘅建築凈係得半圓嘅水塘，而舊時泮塘鄉係有學府嘅（所以附近有支文塔），於是啲人就嗌做「半塘」。

## 史
喺21世紀之前，係未有呢條路嘅，呢度原本係條麻石街，到咗2003年3月份，廣州市政府為咗減少市區入面嘅掘頭路，就整闊咗條麻石街，最後到咗2004年4月完工通車。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
* 龍津西路
* **[[中山路 (廣州)|中山八路]]**

## 連出去
* 泮塘路 花城網
華貴路

**華貴路**可以係：
* 華貴路 (廣州荔灣)：喺廣東廣州荔灣區。
* 華貴路 (廣州花都)：喺廣東廣州花都區。
* 華貴路 (肇慶)：喺廣東肇慶鼎湖區。
貴華路

**貴華路**可以係：

* 貴華路 (肇慶)：喺廣東省肇慶市四會市入面。
* 貴華路 (青島)：喺山東省青島市即墨市入面。
* 貴華路 (梅州)：喺廣東省梅州市興寧市入面。
華貴路 (廣州荔灣)

**華貴路**（）係中國廣東省廣州市荔灣區嘅南北走向馬路。北邊從龍津西路、龍津中路同荔灣路嘅交界開始，一直向南去到寶源路同寶華路嘅交界。

## 概要
全長660m，闊10米。2車道，凈畀從北到南行。

## 史
大清時期，條路由「華貴街」同「觀瀾街」呢兩條街組成。1931年，廣州市政府拆咗華貴街同觀瀾街起咗條馬路。文化大革命期間，條路受到破四舊浪潮影響而改名嗌「荔灣中路」。直到1982年10月30號重新改返之前個名。

## 經過嘅道路
條路順序從南到北排，**加粗**嘅字係主幹道：
*寶華路、寶源路
*龍津西路、龍津中路、**[[荔灣路 (廣州荔灣)|荔灣路]]**

## 攷
華貴道

**華貴道**（）係香港島西南邊一條馬路仔，東南邊從田灣海旁道開始，一直兜到華貴邨華賢樓入面。成條馬路好似個向左傾斜咗嘅英文小寫字母「y」字噉。

## 概要
全長450m，闊11米。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
*田灣海旁道
大小姐脾氣

**大小姐脾氣**，或者叫**小姐脾氣**，近年興叫**公主病**，係指一啲自細俾阿爸阿媽縱壞咗嘅女仔，當自己大晒，要其他人好好服待佢、咩嘢都要就晒佢，通常都係嚟自有一定家底嘅家庭。
李冰

**李冰**係戰國時代秦國好出名嘅水利工程專家，擔任蜀郡郡守嗰陣，同佢個仔（二郎）一齊起咗都江堰，得到鄉民嘅敬仰，經歷代追贈，大清光緒期間李冰被封做「通佑顯惠襄護王」。

## 一生
秦昭王五十一年（前256年）左右升做蜀郡守。佢同佢個仔主持設計重起咗喺成都北部嘅都江堰，通洪水又得，灌溉又得，為成都平原做天府之國奠定咗非常重要嘅基礎。佢喺蜀郡重主持興辦咗其他水利工程，又修築橋梁，喺廣都主持開鑿鹽井等，為開發成都平原、發展農業生產做咗重大貢獻。佢亦都修築咗一條連接中原、四川同雲南嘅五尺道。

## 傳說
傳說二郎神嘅形象係參考佢個仔李二郎嘅。

## 參考

類:戰國人‎
大師

**大師**，粵語又叫**大師傅**，係指好叻某一樣嘢嘅人，比專家重勁啲。
## 睇埋
*專家
*達人
荔灣路

**荔灣路**可以係：

* 荔灣路 (廣州)：廣東省廣州市入面有兩條荔灣路，一條喺荔灣區，重有一條喺番禺區入面。
* 荔灣路 (東莞)：廣東省東莞市大朗鎮入面嘅荔灣路。
* 荔灣路 (天津)：天津市河西區入面嘅荔灣路。
荔灣路 (廣州)

廣東省廣州市有兩條**荔灣路**：

* 荔灣路 (廣州荔灣)：喺荔灣區。
* 荔灣路 (廣州番禺)：喺番禺區。
荔灣路 (廣州荔灣)

**荔灣路**（）係中國廣東省廣州市荔灣區嘅一條主幹道。成條馬路南北走向，南邊從龍津西路、龍津中路同華貴路嘅交界開始，一直向北去到東風西路嘅彩虹橋附近嗰頭。呢條路響1950年整咗出嚟。

## 概要
全長1070米，闊40米，雙向8車道。

## 史
舊時係冇「荔灣路」呢條馬路嘅。到咗1950年，廣州市政府先至開咗成條馬路出嚟，由於呢條馬路喺荔溪東約嘅東邊，所以就起名做「**荔灣東約馬路**」，而華貴路到中山八路同中山七路嗰截之前係三聖一巷。喺文化大革命嗰陣嘅1966年，三聖一巷同荔灣東約馬路合併，改名爲「**荔灣北路**」。到咗1981年，呢條馬路就改名爲「**荔灣路**」。而「三聖一巷」就由於變咗做主幹道嘅緣由，喺文革之後就一直都冇恢復返。

## 經過嘅道路
條路順序從南到北排，**加粗**嘅字係主幹道：
*龍津西路、龍津中路、華貴路
***[[中山路 (廣州荔灣至廣州天河)|中山八路]]**、**[[中山路 (廣州荔灣至廣州天河)|中山七路]]**
*陳家祠道
*周門路
*西華路
***[[東風路 (廣州荔灣至廣州天河)|東風西路]]**

## 註
蘭斯岩士唐

**蘭斯岩士唐**（，），係美國嘅職業單車運動選手，喺美國德州嘅比奴市出世。

佢曾經代表美國參加三屆夏季奧運會（1992年巴塞羅拿奧運會、1996年亞特蘭大奧運會同埋2000年悉尼奧運會），但佢出名係因為喺1999年—2005年連續7屆環法單車賽攞到總冠軍，而呢7屆冠軍重俾人將環法單車賽話成係「蘭斯單車賽」（）。

不過，喺2012年10月23號，美國反運動禁藥組織（USADA）話，岩士唐長期用咗運動禁藥（EPO），搞到國際單車聯盟取消晒佢呢7屆環法總冠軍資格，兼追返300幾萬美金嘅獎金，以後亦冇得參加單車賽。

## 連出去

* 蘭斯岩士唐嘅官網
* 蘭斯岩士唐嘅基金會
* BBC體育 蘭斯岩士唐嘅介紹

## 註

類:美國單車手
香港本土意識

**香港本土意識**，又稱**香港本土運動**，係2010年代喺香港興起嘅政治思想。支持香港本土運動嘅人，希望建立香港人對自己群族嘅身份認同，主張同中國大陸事務保持區隔，支持香港自治，以關注香港本地事務同埋維護香港人利益為優先。

雖然往往畀人稱為「本土派」，但係並非由一個政黨組成。支持本土運動嘅有好多唔同嘅組織，有唔少係由市民自發組成，亦有部份政黨人士支持，各有唔同嘅見解同方向。學者陳雲係其中一位主要嘅推動人物，佢本《香港城邦論》（2011）得到唔少人關注。

## 概述
### 香港自治嘅基礎
香港基本法本來係確定香港有自治嘅權力，但係近年中聯辦經常直接或者間接干預香港嘅事務。

### 香港人嘅身份認同
歷年嘅港大民意調查顯示，認為自己係香港人嘅人越來越多過認同自己係中國人嘅人。

### 以香港為本位嘅歷史觀
一直以來，香港嘅中學教育有中國歷史同埋世界歷史科目，香港史只佔中國歷史科好少嘅一部份。但係近年來越來越多香港嘅學者研究本地歷史，以香港本地嘅角度出發，重新審視香港人獨特嘅身份，同中國人嘅身份有差異。

香港由石器時代就開始有人住，喺歷史上每逢中原地區有戰亂，都會有唔少漢人移民到呢度避難。先秦時期係百越族居住嘅地方，百越族亦廣泛居住於華南地區以至越南，所以今日華南人嘅血統主要係由古代越族以及南遷嘅漢人混血而成，而華北地區喺南北朝、金、元以至清朝等等時代經常畀遊牧民族佔領，故此華北人嘅血統係帶有更多北方遊牧民族嘅血統。遺傳學家根據基因Y染色體DNA單倍型類群嘅研究，證實早期人類由非洲進入中東之後，分成幾個分支，其中一系經由西伯利亞再進入蒙古同華北，係蒙古人種嘅來源；另一系經由南亞進入東南亞、華南、台灣、再遷移到澳洲以至太平洋嘅島嶼，係東南亞人同埋南島語系人種嘅來源。

秦朝曾經派將領趙佗駐守嶺南，後來趙佗成立南越國，以蕃禺為首都，成為嶺南地區第一個獨立嘅國家，南越國維持咗92年先至畀漢朝消滅。東漢末年以至三國時期東吳嘅交趾太守士燮曾經努力建設交州（嶺南同埋越南北部），維持一定嘅自治權。五代十國時期嘅南漢國亦都喺以番禺為首都。呢啲都係廣東地區獨立或者自治嘅歷史。

香港地區早期嘅居民係以鹽業同埋搜集珍珠為主要嘅行業。宋朝嘅時候，九龍灣有官府設置嘅鹽場，因此叫做官塘，並且派兵鎮守，可見當年九龍一帶頗為興旺。大奚山（今日嘅大嶼山）曾經有鹽民因為販賣私鹽聚眾起義，畀官方派兵鎮壓。南宋末年，蒙古南侵，宋帝昺同其它皇室成員以及朝廷大臣逃難到香港，喺梅蔚（今日梅窩）登基，並且喺九龍城附近設立行宮，後來逃走到崖山，同大臣陸秀夫等等一齊跳海殉國。啟德機場附近嘅宋王臺就係紀念呢一段事跡。而新界圍村五大氏族，都係喺宋朝或者元朝嘅時代遷居新界，成為香港早期嘅居民。喺清朝初期，為咗孤立鄭成功嘅勢力，設下禁海令，迫使香港嘅居民內遷。康熙年間撤銷禁海令之後，唔少人重返故鄉，但係鹽業同採珠業已經唔及以往咁興旺，唔少人改以捕漁為業。故此以往有唔少香港人誤以為香港自古只係一個小漁港，但2014年沙中線嘅考古發現，證明九龍城附近有唔少古井，證明其實香港至少由宋朝開始已經係重要嘅城鎮。

喺鴉片戰爭嘅時候，有一啲唔滿意滿清統治嘅香港人同廣東人曾經幫英兵帶路。到咗香港開埠，英國接收香港島以及九龍界限街以南，設立四環九約，將中環附近建設成維多利亞城。呢個時候香港人開始以轉口貿易作為主要嘅行業，有唔少香港商人成為洋行嘅買辦，例如何東家族。香港人接受英國管治，接受西方嘅教育制度，開始同中國人嘅世界觀有差異。孫文喺香港中央書院以及香港醫學院就讀，喺呢度佢開始接觸到西方民主、自由嘅意識同革命思想。由於清末到民國時期中國好多動亂，有好多人移民來香港。到咗國共內戰，共產黨打敗國民黨，有好多驚俾共產黨清算嘅資本家同埋文人亦都逃難到香港。1950年代尾，中國發生大饑荒，1960年代中國發生文化大革命，亦都令更多人偷渡來香港。1965年印尼排華，唔少人移居中國或者香港，故此香港亦都有唔少人本來係南洋華僑。故此香港嘅人口除咗早期定居嘅新界圍村人，亦有好多係近代為咗避難而移民香港嘅人。呢啲移民最初只係當香港係暫居之所，但係經過長時間嘅融合，唔少人都會學粵語，並且學習香港奉公守法、注重公德嘅習慣。

### 近代香港人本土意識嘅形成
第二次世界大戰之後，港督楊慕琦曾經想推動香港民主，並構想令香港將來脫離殖民地統治獨立，但係礙於地方局勢同埋支持嘅人唔多，計劃並未能落實。1950-60年代粵曲喺香港好普及，1970年代粵語流行曲開始取代國語流行曲同西方流行曲嘅領導地位，可以講係象徵住香港人由南來移民嘅身份，開始轉為認同自己係香港人嘅身份。

## 香港嘅本土運動
### 沙士同反對廿三條立法
沙士喺2003年由廣州傳到香港，因為中國政府隱瞞，以致疫情喺香港擴散，令香港人更加感到醫療同衛生受到威脅。反對廿三條令香港人對言論自由更加珍惜，亦引來乜嘢係香港核心價值嘅討論。　

### 保衞天星碼頭、皇后碼頭同菜園村運動
香港政府近年有唔少次喺市民反對嘅聲音下，拆除古蹟或者迫遷村落嘅原居民。其中拆卸中環天星碼頭（2007年）、皇后碼頭（2008年）引來唔少團體抗議。建造高鐵要迫遷菜園村，引起香港人強烈反對，有大學生幫村民抗議。運動以失敗告終，但唔少人開始認同要保護香港原有居民嘅生活模式，支持本地農業，反抗地產霸權，反對浪費嘅發展工程。

### 反蝗行動
2012年開始，因為大量新移民嘅湧入、雙非孕婦爭床位、水貨客走私奶粉、過量遊客導致租金暴漲、港鐵超越負荷等等原因，令唔少香港少民覺得生活環境受到威脅，有網民開始稱呢啲唔受法嘅外來人士為蝗蟲，並且登報反對。

### 反國教運動
香港嘅教育一向只有公民教育，並冇國民教育。教統局喺2013年企圖引入國民教育，被由中學生組成嘅學民思潮指為「洗腦教育」，加上家長團體嘅反對，引發十萬人嘅集會，令唔少中產人士開始參與本土運動。

### 六四同香港人嘅身份認同
一直以來，喺支聯會組織下，每年6月4號都有數以萬計嘅人喺維園以燭光晚會悼念天安門屠殺逝世嘅中國民運人士。近年開始有人反思，支聯會「建設民主中國」嘅方針係咪太遙遠，認為要爭取香港民主，唔可以靠中國嘅民主運動，亦唔認同由中共自己「平反」六四可以帶來真正嘅改革。故此近年有本土派人士建議杯葛支聯會嘅燭光晚會。

## 支持嘅組織

## 支持嘅人士

近年黃毓民同埋旗下嘅普羅政治學苑轉向本土意識。其它一啲議員例如毛孟靜（香港本土）、范國威同所屬嘅新民主同盟，以及親泛民人士黃世澤同林忌等認為自己係自治派嘅代表，但現時同本土派政團有明顯嘅區別。

以下係部分支持香港本土化運動嘅人士：
*李怡
*練乙錚
*盧斯達
*鄭立
*健吾
*陶傑

## 參考


## 睇埋
*香港本土派
*城邦派
*香港自治運動
*香港獨立運動
*中華聯邦主義
流花路

**流花路**（注意「花」字有地名變音，）係廣東廣州一條馬路，東西走向，西邊從西華路開始，一直向東去到解放北路。全長2.3公里，闊12至15米，除咗人民北路嘅東邊嗰橛係東向西嘅單行線之外，凈低嘅都係雙行線，車道有4條咁多。

## 史
其實呢條馬路之前係嗌**西村公路**，因為附近冇幾遠就係西村。1981年，啫係流花湖公園起好廿幾年之後，條路就改咗嗌「流花路」，之後條馬路喺1982年重整闊埋。

## 經過嘅道路
條路順序從西到東排，**加粗**嘅字係主幹道：
*西華路、**[[東風路 (廣州荔灣至廣州天河)|東風西路]]**（橋頂穿過，唔連埋一齊）
*站前路
*站前橫路
***[[人民路 (廣州市區)|人民北路]]**
***[[解放路 (廣州越秀)|解放北路]]**

## 特色
呢條馬路係喺廣州市區入面比較少見嘅雙行林間馬路。
死飛單車

**死飛單車**（，，），簡寫係**死飛車**。佢同場地單車差唔多，都係一種冇單向自由轆嘅單車，呢種車嘅車轆同板聯通嘅。由於個鏈同個轆係好實噉黐埋一齊，如估後轆稍微轉下，踹板就識自己轉喇。呢種單車係一定要好大力調轉個方向來踹個板，部車先至會唔逳嘅。

## 歷史
最早嘅死飛單車係出自美國紐約州嘅紐約市度，當時係啲另類嘅單車發燒友改裝出嚟嘅單車。而呢種單車之後係出現喺比賽場地度，到咗20世紀中葉，英國有部分單車發燒友就開始試下踹呢種單車喇。

## 特徵
呢種單車係有以下呢幾個特徵：
*比較平、唔易畀人偷、速度快
:呢種單車可以喺城市入面踹得好快下，而且唔使好多錢就買到，而呢種單車即使係賊仔偷咗之後，都好難踹得走，因為佢係一定要有好高嘅踹單車嘅技術先至使到。
*造型簡單
:呢種單車凈係用好少料就整到出嚟，而且幾舊嘅單車都好都可以裝番啲新時代嘅嘢響度，有好多時尚界嘅人用佢嚟做交通工具。
*技術要求高
:呢種單車唔同一般嘅單車或山地車噉，佢係必須要有好高嘅踹單車嘅技術，而且呢種單車係有啲牙煙嘅。而家開發死飛車嘅廠商都出咗死飛同生飛嘅兩用單車，而且佢重考慮到交通安全、裝咗手剎响度。

## 構造
死飛單車係用咗以下呢19樣嘢整出嚟嘅：
*車架、前叉
*車頂圓組
*豎桿
*手把（佢分成彎把、牛角同、高把三種）
*座管
*座墊
*中軸
*曲柄、轉柄
*踏板
*靴套
*皮帶
*鏈
*前轆
*後轆
*嵌轆
*輪呔
*刹掣杆
*刹掣夾
*刹掣線

## 揸死飛要注意嘅係
雖然話呢種單車係好平，但係如估冇超級好嘅踹車技術，就好大機會出事。所以要注意：
# 踹死飛之前，一定要先學識點剎掣（重要滾瓜爛熟嗰隻，因為呢種單車一般係冇剎掣响度嘅）。
# 踹緊死飛嗰陣，一定要好集中精神去踹，半佬唔畀搞小動作。（因為死飛嘅最高時速可以去到50km/h且基本上都剎唔住掣嘅。）
# 由於死飛係冇剎掣同變速器响度，所以唔可以喺馬路度踹。

## 同單車、山地車嘅區分

## 合法性
雖然後生鍾意踹死飛，但由於安全隱患大，所以好多國家都出法規限制死飛入馬路度踹：

### 澳洲
澳洲各個州都話單車係機動車之一，必須遵守交通法。而據澳洲交通法，單車一定要有至少一個可以控制部車嘅嘢。

### 丹麥
冚唪唥嘅單車必須要有兩個轆，重有後面嘅反射燈以及要有唥鐘、刹掣。

### 法國
單車必須要有2個刹掣，重要有前面嘅燈、後置嘅反射燈、以及唥鐘响度。
*不過佢哋嗰邊冇咩人去執法，所以喺法國嘅交通度，成日都見到好多唔合規嘅單車响度。

### 德國
喺德國嘅交通法入面，冚唪唥嘅單車必須要有兩個轆同反射燈、唥鐘同刹掣。雖然話喺波尼嗰邊，法院係畀有齒輪固定且有啱𠼻嘅後刹掣功能嘅單車喺條路度行，但喺柏林嗰邊，法院係禁止死飛嘅，話死飛係一樣好牙煙嘅嘢。

### 中國
喺《中華人民共和國道路交通安全法實施條例》嘅第四章第三節入面嘅《非機動車通行規定》度規定咗單車嘅晒士同限重，但係就無規定單車係咪要有剎掣功能。雖然話無規定，但爲咗踹車時安全，重係裝返個剎掣。

### 紐西蘭
根據紐西蘭嘅交通法，冚唪唥嘅單車最少要有個超好嘅後轆控制器。喺1988年1月1號開始，重要求必須要有超好嘅前刹掣功能。

### 西班牙
任何單車都要有個控到前後轆嘅嘢以及要有唥鐘。

### 英國
喺英國規定生產、使用單車嘅標準嘅法律條文入面講到：「如估單車高過635mm，就必須要有2個獨立嘅控制系統嚟同時控到前轆同後轆」。

### 美國
喺美國好多州度，響公路度踹無剎掣功能嘅單車係唔合法嘅，而個標準通常係「必須整咗控制，喺標準、乾淨嘅路度踹時，唔會搞到單車車轆跣低」。而美國消費產品安全委員會就無規定要禁售無剎掣功能嘅單車。

### 日本
據日本嘅交通法：凡喺日本馬路踹單車，如估無裝控制裝置，就係違反交通法，原因係配件唔齊。

## 踹死飛出交通事故案例

呢度講嘅係全球各地出過嘅因為踹死飛而出嘅交通事故：
*2013年3月16號：喺福建省漳州市琥珀路有一個踹住死飛嘅13歲女仔俾部私家車撞死咗。
*2014年5月3號：喺福建省廈門市環島路有個19歲嘅江西僆仔因為踹住部死飛，想避開台拖拉機，結果唔好彩撞咗落台拖拉機度而死。
*2014年5月10號：喺廣東省佛山市順德區容桂嘅鹿茵路同105國道嘅交界口度，有一個踹住死飛嘅16歲僆仔喺馬路度撞低咗個行人兼自己死咗。
*2011年2月11號：喺美國加州三藩市度，一位25歲嘅僆仔（白人）踹住部死飛單車喺銀色大道同作戰街嘅路口度撞低咗個61歲嘅伯爺婆，最後呢條僆仔俾當地嘅差佬指控。
*2013年5月19號：喺墨西哥京他拿盧州嘅伯利茲市托利多區嘅銀灣村度，一條14歲嘅僆仔踹住部死飛單車，結果喺銀灣路同東中心高速附近撞死銀灣高校嘅一位15~16歲嘅女學生。
*2015年12月25號，喺浙江温州嘅大羅山，有位踹住死飛嘅17歲學生——小洪，喺山上跌落懸崖死咗

## 參攷

## 連出去
* 死飛 互動百科
* 死飛車 百度百科
省略號

**省略號**係表示句入面（通常最尾）省略咗一啲字嘅標點，中文就佔兩個字空位點六點，即係「……」，而其他文會只點三點，即係「...」。
連接號

**連接號**（，意思係 ｢連接號｣；，用來連接兩個數值嘅時候叫 ）係連接兩組字嗰時用嘅標點。佢嘅基本形狀係短橫線，但係文法上嘅連接號會按唔同嘅情況出現唔同嘅實際形狀。

## 連接文字
連接文字嘅時候，連接號嘅基本形狀係一個字空位嘅橫線，喺中文係 ｢－｣，喺英文係 ｢-｣。

喺英文排版，如果被連接嘅其中一個字入面有空格，連接號傳統上會用半形橫線（）代替，理由係英文嘅連接號好多時其實窄過一個英文空格（兩個其實通常都係大約四分一正方，但係如果右便排齊邊，空格就會變闊），改用半形橫線望落會冇咁誤導。但係呢個傳統報紙通常唔會跟。

## 連接數值
喺連接數值嘅時候，中文可以用一個字空位嘅橫線或者波浪線（~）。

英文排版目前嘅正規做法係將連接數值嘅連接號排成半形橫線（），一般亦都會叫佢做 dash 而唔叫佢做 hyphen，但係喺一般打字同某啲格式（例如美國心理學會格式或者加新社格式）仍然都係用 hyphen。至於波浪線，就曾經係一個可能嘅做法，可以喺二十世紀初嘅海報見到，但係而今已經冇人用，冇漢字文化背景嘅人亦都一般唔會睇得明。

## 連接地名
連接相闗嘅地名嘅時候，中文可以用一個字空位嘅橫線或者兩個空位嘅橫線。

英文排版亦都係有兩個做法，可以排成 hyphen 或者 en dash。

## 其他樣

以前啲書仲係手抄嗰陣，西方早期嘅連接號本來其實係打斜嘅，但係因為好容易同逗號搞亂，好多時都會寫兩劃，而字型設計師亦中意打斜嘅連接號，因為冇咁悶。

喺手寫做校對嗰陣，代表連接號嘅符號亦係兩劃（⹀）。

## 攷
書名號

**書名號**係引住書名或者各種文章名用到嘅標點。

舊時打橫排版嘅中文嘅書名號，喺字下低畫波浪線`﹏`；打棟排版嘅喺字左邊畫波浪線`︴`。後尾為咗方便排版，就多數改用排喺前後嘅尖括號`《》`及`〈〉`（橫排）同`︽︾`及`︿﹀`（直排）。

台灣官方叫波浪線式做甲式書名號，尖括號式做乙式書名號。

直寫波浪線式書名號本來冇話擺喺左邊定係右邊，但係放右邊會同其他舊式放右標嘅標點撞位；久而久之，放右邊嘅做法就淘汰咗嘞。

## 波浪線式
當一個緊接另一個，兩者之間要稍為斷開（例子：），不過有好多電子系統都難以做到呢點；處理呢個問題嘅節衷方法，係喺兩個名之間加入一個好窄嘅空格（例如：` `，統一碼 U+200A）。

## 尖括號式
大陸官方將每個兩劃嗰對叫做**雙書名號**，將每個一劃嗰對叫做**單書名號**，呢個亦都係香港字典嘅叫法
；喺所有用到書名號嘅情況，都會有前者，當某對書名號之中有另外一對書名號，入面嗰對就會係後者（例子：《教育部提请审议〈高等教育自学考试试行办法〉的报告》），系列著作嘅選題名，多數用引號（例子：“汉译世界学术名著丛书”）。

台灣民間有時會將每個兩劃嗰對叫做書名號，將每個一劃嗰對叫做**篇名號**／**章名號**，不過官方只會用書名號（乙式）統稱兩者，當要同時指出書名及篇名，就只會用前者一次，而喺入面加個間隔號（例如：）；其他語文及藝術作品嘅格式會決定各自要配上邊對符號。

## 睇埋
* 專名號
*專有名詞#標點符號

## 參考
專名號

**專名號**係引住人名、組織名或者地方名用到嘅標點，亦係中文獨有嘅標點，橫寫時係下低畫線，直寫時係左邊畫綫；而家基本上除咗中文教科書之外好少會用。

喺文書處理軟件入面連續打兩個要加專名號嘅名詞嘅時候，軟件往往唔識自動分開兩個專名號，導致一條底線連續間住兩個名詞；有啲人會靠自己加入編碼解決。

直寫專名號本來唔固定放喺左邊定係右邊，但係放右邊會同其他舊時放右邊嘅標點撞位；久而久之，放右邊嘅做法被淘汰咗。

## 演示
*横寫應用例子：
*直寫獨立符號：`︳`（統一碼 U+FE33）

## 睇埋
*書名號
*專有名詞#標點符號
剔

**剔**，又叫**剔號**，通常係代表「係」或者「啱」嘅符號，形狀似字母「V」，不過左短右長，即係「✓」。畫剔呢個動作就叫**打剔**。「剔」呢個粵名係由英文嘅「Tick」音譯返𡁵。

## 出處
關於「剔」嘅出處，而家有幾隻講法：
### 出喺英文嘅單詞「」度

如估喺歐美國家睇嚟講，「剔」係最先出喺英國度成日用嘅英文單詞——。喺好耐之前，英國嘅老師喺改緊學生嘅作業時，睇到作業入面啲嘢冇錯嘅，就响嗰庶寫咗個「」嘅單詞上去，啫係「啱」噉解。後嚟呢個單詞要寫5個字母係好麻煩，就用咗個單詞嘅第一個字——「r」字嚟頂住喇。結果過咗好耐，重變咗越嚟越簡單嘅寫法——「√」。由於寫呢個符號非常之方便，所以就傳到成個地球都用呢個符號喇。

### 中國古代嘅符
如估喺古代嘅中國嚟講，佢係好耐之前就出現咗嘅符，但嗰時係官員嘅批示同算帳用得最多下。

## 「剔」喺唔同國家嘅意思
### 中國
如估喺中文入面，剔字就係話加個「√」符號噉解。喺成個中國入面，老師幫學生改作業嗰陣成日都喺答啱咗嘅題度打個剔上去嘅。而喺填表嗰陣都成日見到個方框入面用嚟畫個剔上去嘅。

### 芬蘭、瑞典
喺瑞典同芬蘭入面，剔唔係冚唪唥都話「啱」嘅，有時係話「錯」噉解。因為「✓」喺芬蘭話入面係「錯咗」（）噉解。

### 日本、臺灣
喺日本或臺灣度，剔係成日用喺複查、審核、應承嗰陣用嘅。例如裝咗申請文書嘅文件袋、成日喺袋入面裝嘅各項必須要嘅申請資料嘅標題名，前面都係有個方框仔係用嚟話係咪攞咗嘅，如估寫咗「√」，啫係已經攞咗噉解。但係老師改緊學生仔嘅作業時，就唔係用「√」嘅符號喇，佢哋成日用圓圈嚟話呢條題啱咗噉解嘅。

## 用法
剔喺古代行到而家都用緊，依家有好多隻用法。其中就包括：

### 報告
喺法律界入面，講得最典型嘅係判決書。喺古代搞死刑嗰時，司法程序規定係必須由刑部嗌皇帝嚟勾决。而家嘅法院喺公布死刑公告嗰時，都喺犯人嘅名度畫個大嘅紅剔出嚟。

### 榜單

喺考試嘅錄取名單入面。一般排行榜入面公佈包尾嗰個畫紅剔，啫係話個單冇錯噉解，而且到呢度為止。所以以前榜上最後一位成日俾人講成係「坐紅凳」。

### 結數
### 表意

## Unicode文字區入面嘅位

喺Unicode入面都有好多隻同剔有關嘅符，其中就包括咗：

## 睇埋
*交叉

## 連出去
* 对号 百度百科

## 參攷
交叉

**交叉**，通常係代表「唔係」或者「錯」嘅符號，形狀似字母「X」，即係「✗」。畫交叉呢個動作就叫**打交叉**。

## 出處
「交叉」嘅出處有幾隻講法：

### 來自英文單詞「」

如估喺歐美國家睇嚟講，「交叉」係最先出喺英國度成日用嘅英文單詞——。喺好耐之前，英國嘅老師喺改緊學生嘅作業時，睇到作業入面啲嘢唔啱嘅，就響嗰度寫咗個「」嘅單詞上去，啫係「錯」噉解。後來呢個單詞要寫5隻字母係好麻煩，就用咗單詞嘅第一字——「f」字嚟頂住喇。結果過咗好耐，重變咗越嚟越簡單嘅寫法——「×」。寫呢個符號非常方便，就傳到成個地球都用佢喇。

### 來自英文單詞
雖然聖誕卡有時寫嘅「Xmas」係懶惰嘅寫法，但其實佢嘅「mas」係拉丁文嘅「mass」唔要一個字， 而「X」來自希臘文，讀k音。重係基督嘅首字，而拉丁文嘅就喺呢度搬過去嘅。 所以早喺16世紀嗰時，學術同宗教都認咗交叉係噉寫法，以為將「Christmas」寫成「Xmas」凈係懶惰寫法兼剷除宗教意義，其實係一個誤解。

### 來自有開頭嘅英文單詞
#### 電影院
喺英國街頭嘅電影院，有時部分鹹片成日見到有個「X」嘅符號，其實呢個就出喺呢個英文單詞，呢個就係包括未夠18歲嘅觀眾噉解。其實早期唔啱細路睇嘅片就係用H呢個符號，嗰時唔贊成用X呢個符號先至俾人話因為佢好型噉解。

#### 街頭潮流
而家喺英國街頭部分地區都見到有「X」嘅符號，而且重變咗種文化，係因為佢當地部分啲人話X係好in兼好型，強調嗰啲有典範嘅輪換或XFactor噉解等。

## 「交叉」喺唔同地方嘅意思
### 全球各地
喺全球各地，交叉就係話加個「×」符號噉解。老師幫學生改作業嗰陣成日都喺答錯咗嘅題度打個交叉上去嘅。

### 美國、加拿大
喺美國同加拿大，一般都係喺你揀嘅方框入面打個交叉，包括操作系統都係噉。

### 部分國家或地區
之前好多地方嘅投票，喺候選人隔籬嘅格仔度劃個交叉即係「揀佢」噉解，但後嚟啲人話「交叉係咪話唔要呢個候選」嘅講法，結果部分國家或地區後嚟先至改返有正面意義嘅剔。

## 用法
交叉喺古代行到而家都用緊，依家有好多隻用法。其中就包括：

### 接收郵件
啲人有時喺簽收郵件嗰時喺郵差嘅電子儀器嗰度簽名。除非係銀行公文要檢查銀行嘅簽名之後，唔係嘅話，由於難認準確嘅書寫關係，所以喺電子儀器嗰度丼個交叉就當你收咗，而呢個「傳統」到而家都重有用。

### 鹹片
喺而家英國街頭嘅電影院，凡係影鹹片嗰啲，都係打個交叉嘅符號嚟唔畀唔夠18歲嘅人入去睇。

### 定位
喺地圖入面定位嗰時都成日用到交叉，去標示明確嘅位置。

## 萬國碼文字區嘅位

萬國碼都有好多隻同交叉有關嘅符，其中就包括：

喺出咗交叉嗰時，一般同下邊嘅交叉形數學符號唔對稱：

## 睇埋
*剔

## 攷
基蘭基比斯

**基蘭基比斯**（，）係英倫足球員，喺英倫倫敦林比夫區嘅出世，佢而家效力北美足球大聯盟嘅邁阿密國際。

## 生涯
### 開始踢波
基比斯最先係响溫布頓嘅青訓學院度踢波，喺2004年，學院解散咗之後就去咗阿仙奴度踢。佢最先係喺阿仙奴嘅U18隊同預備隊度踢波。

### 2007—2008賽季
基蘭基比斯第一次代表阿仙奴嘅一線隊出場嘅係喺2007——2008賽季嘅英超聯賽盃，同錫菲聯打嘅比賽。佢嘅第一項榮譽係，幫阿仙奴隊殺入到2007年英超青年足總盃嘅最後四強，之後喺同曼聯鬥嘅兩輪比賽入面都有入波。佢喺預備隊嘅比賽入面出過場10次，重入咗兩球。喺2008年1月，佢俾人借到去諾域治度踢波，佢喺諾域治度出咗場7次到。佢返到預備隊之後即刻入到波喇。

## 攞過嘅獎
### 球會
; 阿仙奴
*英格蘭足總盃冠軍：2014年

## 連出去

*
*Kieran Gibbs | Players | First Team | Teams | Arsenal.com
*TheFA.com - Kieran Gibbs, Player Profile
*Kieran Gibbs | Football Stats | Arsenal | Age 27 | Soccer Base

類:邁亞美國際球員
站前路 (廣州荔灣)

荔灣區入面嘅**站前路**（）係中國廣東省廣州市入面嘅一條普通嘅馬路。成條馬路係西南-東北走向，西南邊從流花路開始，一直向東北去到廣州火車站附近嗰頭。

## 概要
全長1.6公里，闊14——23米，除咗站南路嘅東北邊嗰橛係東北向西南嘅單行線之外，凈低嘅都係雙行線，車道有4——6條咁多，其中東北邊闊，西南邊窄。

## 經過嘅道路
呢度啲路順序係從西南去到東北嚟排嘅，其中**加粗**咗嘅字係主幹道：
*流花路
*西村四约大街
*中展里
*陳崗路
*站前橫路
*站南路**
***環市西路'''
越華路

**越華路**可以係：

* 越華路 (廣州)：喺廣東省廣州市越秀區。
* 越華路 (深圳)：喺廣東省深圳市福田區。
西門口站 (寧波)

**西門口站**（）係寧波軌道交通嘅一棟車站，喺海曙區中山西路，有2個出入口。呢個站係寧波軌道交通1號綫嘅一個站。

## 車站嘅結構
### 樓層

### 月台
呢個站有1個島式月台，喺中山西路嘅地底。

### 出入口

## 6個文化站

西門口站係寧波軌道交通1號綫嘅6個文化站入面，其中一個車站。成個車站嘅文化主題係「故城書韻」，佢係攞咗天一閣嘅古代書樓。而文化墙嘅背景係天一閣，而裝飾係用咗書卷同水鄉嘅景嚟整嘅。

## 上一站·下一站
寧波軌道交通1號線
::大卿橋站 - **西門口站** - 鼓樓站
站前路

**站前路**可以係：

* 站前路 (廣州)：喺廣東省廣州市，分別喺荔灣區、花都區同增城區入面。
* 站前路 (合肥)：喺安徽省合肥市瑤海區。
* 站前路 (新北)：喺臺灣省新北市板橋區。
* 站前路 (杭州)：喺浙江省杭州市蕭山區。
* 站前路 (高雄)：喺臺灣省高雄市左營區。
* 站前路 (合肥)：喺安徽省合肥市瑤海區。
* 站前路 (南昌)：喺江西省南昌市入面，一條喺西湖區，重有一條喺南昌縣。
* 站前路 (柳州)：喺廣西壯族自治區柳州市柳南區。
* 站前路 (商丘)：喺河南省商丘市梁園區。
* 站前路 (成都)：喺四川省成都市金牛區。
* 站前路 (韶關)：喺廣東省韶關市入面，一條喺樂昌縣，重有一條喺曲江區。
* 站前路 (北京)：喺北京省昌平區。
* 站前路 (重慶)：喺重慶市萬州區。
* 站前路 (上海)：喺上海市入面，一條喺松江區，重有一條喺金山區。
站前路 (廣州)

廣東省廣州市入面有三條**站前路**：

*站前路 (廣州荔灣)：喺荔灣區。
*站前路 (廣州花都)：喺花都區。
*站前路 (廣州增城)：喺增城區。
林潤娥

**潤娥**（，，亦成日被譯成**允兒**；），原名**林潤妸**（임윤아／林潤妸 Im Yun A）係南韓女歌手、演員同主持人，女子組合少女時代成員。2002年喺首爾被經紀公司SM Entertainment發掘，入咗公司做練習生。2007年8月5號以女子組合少女時代出道，擔任主領舞、Rapper同門面。

## 參考

## 出面網頁

* 
* 
*  
*
越華路 (深圳)

**越華路**（）係中國廣東省深圳市福田區嘅一條普通嘅馬路。成條馬路南北走向，北邊從梅林路開始，一直向南去到越華梅林工業區嗰頭。

## 個名
呢條馬路主要係附近有個越華梅林工業區響度先至起個噉嘅名。

## 概要
全長633米，闊12——15米，雙向4車道。

## 經過嘅道路
呢度啲路順序係從西去到東嚟排嘅，其中**加粗**咗嘅字係主幹道：
***[[梅林路 (深圳)|梅林路]]**
*梅華路
*梅華路
豪賢路

**豪賢路**（）係廣州嘅一條普通嘅馬路。成條馬路東西走向，西邊從倉邊路開始，一直向東去到越秀北路嗰頭。

## 歷史

喺宋朝嗰陣，廣州係有東、中、西三個城嘅，而東城嘅東界喺而家嘅芳草街度，西界喺倉邊路同大塘街度，而廣州東城嘅北邊就係依家嘅東風中路，由於條護城濠南邊嘅街好似弓噉，所以條街就嗌做「**濠弦街**」。1646年，出身廣州嘅黎遂球喺看守緊贛州時中咗清軍三箭死咗。喺嗰陣為咗紀念呢位抗清英雄，贛州人就將黎遂球列入五忠祠度拜祭，而廣州人就將黎遂球出世嘅地方——濠弦街，改名嗌「豪賢街」。喺20世紀30年代，廣州市政府將呢條馬路整闊咗，沿用舊街名「豪賢路」。

道光以後，唔少浙江嘅文人學者南來廣東，渠地大都以入幕為生，廣州人叫啲幕客做師爺，稱之為「浙江師爺」。浙江師爺中嘅山陰縣汪氏係最出名嘅，光緒年間，汪瑔搬入去豪賢街，自榜其居「隨山館」，渠寫咗一詞《水調歌頭·移居》，並有註釋：「黎美周蓮須閣在豪賢裏，其故址今不可考，要距敝廬不遠也。」

汪琡原住喺天官里（今法政路一帶），汪兆鏞（汪精衛嘅老竇）都喺嗰度出世，後尾搬去豪賢街天橋腳嘅住宅，過左20幾年，叔伯兄弟，結婚生仔，逼死人。1902年，汪兆鏞再購入豪賢街67號。

## 經過嘅道路
呢度啲路順序係從西去到東嚟排嘅，其中**加粗**咗嘅字係主幹道：
***[[倉邊路]]**
*德政北路
***[[越秀路 (廣州)|越秀北路]]**

## 參攷
西漢南越國木構水閘遺址

**西漢南越國木構水閘遺址**係中國廣東省廣州市嘅其中一個水利設施遺址，喺越秀區西湖路，廣州百貨大廈、大馬站嘅南邊；大佛古寺嘅西邊，光明廣場嘅-1樓度。佢係2000幾年前嘅南越國嘅水利設施遺址。喺嗰陣時係有防洪、防潮同排水，防禦嘅功能。佢係家陣成個地球入面，發現得規模最大、時間最耐、保存得最好嘅木頭整嘅水閘遺址。佢喺揀材料、地基處理、總體佈置同排洪、閘室穩定處理嘅功能入面，同而家嘅起水閘標準差唔多。喺2006年，呢度已經變咗中國重點文物保護單位。
江廈橋東站

**江廈橋東站**（）係寧波軌道交通嘅一棟車站，喺江東區中山東路同大河巷嘅交界度，有4個出入口。呢個站係寧波軌道交通1號線嘅其中一個車站。

## 車站嘅結構
### 出入口

## 上一站·下一站
寧波軌道交通1號線
::東門口（天一廣場）站 - **江廈橋東站** - 舟孟北路
越秀南站

**越秀南站**（）可以係：
* 團一大廣場站：廣州地鐵嘅車站，規劃時期嗌過「越秀南站」。
* 越秀南汽車客運站：位於廣州嘅巴士客運站。
團一大廣場站

**團一大廣場站**（；），規劃同施工時期嗌過**越秀南站**（；），係廣州地鐵嘅車站，2013年12月28號開始營運，位置喺越秀區越秀南路同東園橫路、挹翠路嘅交界。

## 結構
### 樓層
#### 打掂

#### 打橫

### 站廳
呢個站嘅站廳方面都幾搞嘢下。其中月台係打橫嚟，站廳係打掂嚟，好似個十字架噉。中間有個緩衝平台響度。

### 月台
呢個站有一個分離島式月台，喺東園橫路地底。而站台兩個方向都唔係完全平行嘅，而喺有隻夾角響度，所以呢個站嘅站台好似個梯形噉。而呢個站嘅廁所喺站台中間嘅橫通道入面（喺入咗站之後行落條樓梯之後再行去右手邊條路就見到佢）。

### 商舖同自助服務
團一大廣場站入面冇商舖，畀乘客用嘅自助服務亦好少。以下係呢個站裏面嘅鋪頭同自助服務：

### 出入口

## 頭尾班車信息同配線圖

|}

## 車站歷史
### 規劃
呢個站係最先出現喺2003年嘅廣州地鐵方案入面，嗰時係嗌「越秀南站」嘅名。喺就快逳手起地鐵站嗰陣，為咗減少附近啲居民嘅拆遷問題，所以車站嘅站廳同月台就設計成十字架嘅版本。佢重加入咗首通段嘅工程入面。
### 施工
呢個站嘅工程喺2011年3月份開始逳手起。到咗2013年7月先至封頂。
### 開通
2013年12月28號，廣州地鐵6號綫首通段開通咗之後，呢個站就開咗。
### 改名風波

喺2011年12月30號，廣州市民政局批准將站名由「越秀南站」改做「團一大廣場站」，結果俾人猛咁鬧。雖然話喺新浪微博搞咗個相關投票，「團一大廣場站」呢個名冇人揀，但係廣州市民政局地名辦重係堅持改成呢個名。追問起原因，地鐵公司喺2013年11月6號就話：「因為個車站就喺團一大嘅舊址隔籬，佢係個地標建築嚟嘅，咪遵守咗地鐵站名起名規則囉。」

有啲人好唔鍾意呢個名，笑佢做「臀一大廣場」、「一大團廣場」。重有一少部分嘅人喺2013年12月28號開通咗嗰陣，重係堅持嗌呢個站係「越秀南站」。

## 附近嘅景點同建築

### 景區
* 團一大紀念廣場
* 省港罷工委員會舊址紀念館
* 中華全國總工會舊址
* 東園
### 客運站
* 越秀南客運站
### 醫院
* 越秀區第二中醫醫院

## 6個文化站

呢個站係首期嘅6個文化站入面嘅一個文化站，喺呢個站嘅站廳入面整咗主題係「高舉團旗跟住黨行 奮力實現中國夢」嘅文化藝術牆，佢嘅主要内容係中國社會主義青年團第一次全國代表大會嘅歷史場景。而柱面裝飾嘅嘢就係中華全國總工會舊址。喺A同B兩個出入口之間都有6嚿廣告燈箱都簡單噉介紹咗嗰時開團一大嘅嘢同埋同佢有關嘅人。

## 參攷

## 上一站·下一站
越華路 (廣州)

**越華路**（）係廣州市越秀區嘅一條普通嘅馬路。成條馬路東西走向，西邊從吉祥路開始，一直向東去到倉邊路嗰頭。

## 史
呢條馬路舊時叫「**司後街**」，因為喺清朝嗰陣，呢度有廣東佈政司。到咗1920年，廣州市政府整闊咗呢條街，由於附近有間越華書院響度，所以改名做「越華路」。

## 特色
呢條馬路一直都係有好多廣東省嘅政府部門響度，喺馬路嘅東邊有20世紀50——70年代嘅騎樓建築響度。

## 歷史建築
* 廣東省民政廳，原兩廣總督衙門
* 廣東警備司令部，越華路116號大院
*小東營清真寺

## 經過嘅道路
呢度啲路順序係從西去到東嚟排嘅，其中**加粗**咗嘅字係主幹道：
*吉祥路
*廣仁路、正南路
***[[倉邊路]]**
明德站 (韓國)

**明德站**（；）係韓國大邱地鐵1號線嘅車站，喺大邱中區嘅。2009年3月13號，出口度裝咗𨋢。佢亦係地鐵3號線嘅站。

## 上一站·下一站

## 連出去
* 線路參攷
絕命詩

**絕命詩**（）係啲人知道自己就來死時所作、或者吟嘅詩，呢類詩嘅形式可以好多種，可以係近體詩、古體詩、現代詩、偈頌、短歌、俳句，基本上絕命詩都係啲短詩。
剖腹

**剖腹**可以係：
*剖腹生仔，割開子宮生蘇蝦仔
*劏肚（切腹），日本武士自殺方式
廣州日報

**廣州日報**（）係中共廣州市委嘅其中一份官方嘅報紙。呢份報紙係由廣州日報企業集團嚟發行，廣州日報喺1952年1月1號創刊。佢重係成個中國大陸入面，最早實現成份彩色印刷嘅報紙。而「廣州日報」呢四個標題大字係由毛澤東寫咗出嚟嘅。

## 出面網頁
* 廣州日報
* 廣東廣州日報傳媒股份有限公司

## 註
香港一千蚊銀

**一千蚊銀**（1000元硬幣）係一種用蒞紀念嘅香港銀仔，面值1000港元。

## 史
1975年5月，英女皇伊利沙伯二世訪港，因此香港政府發行一批紀念銀仔，一面鑄有當時在位嘅英女皇伊利沙伯二世個樣，一面鑄有香港紋章同刻住「英女皇訪港紀念」。1986年，英女皇第二次訪港，亦都鑄咗批紀念銀仔，個樣大致一樣。
趙碩之

**趙碩之**（，）係香港電影女演員，邵氏兄弟同無綫電視旗下藝人，曾經做過廣告模特兒，最出名係恒生銀行廣告，亦有拍過泳裝寫真集同青春電視劇。

## 演出作品

### 電視劇（[[ViuTV]]）
*2017年：《詭探》 飾 私家偵探
### 電影
*2020年：《母夜叉》 飾 羅麗娜（Lila）

## 出面網頁
* 
* 
* 
* 
* 
* 
* 
* 
* 

類:無綫電視女藝員
抽油煙機

**抽油煙機**，係種廚房電器，裝喺爐上面嘅位置，用嚟抽走煮食時嘅油煙同其他氣味。

## 睇埋
*抽氣扇
六安 (搞清楚)

可以係：
*六安市，中國安徽嘅地級市。
*六安瓜片，產於六安市嘅茶，又嗌六安茶，係中國十大名茶之一。
*六安國，西漢時嘅喺六安一帶嘅諸侯國。
高殷

**北齊廢帝高殷**（；559年—560年在位），字正道，係齊文宣帝高洋個大仔，阿媽係昭信皇后李祖娥。

## 一世
天保元年（550年），封做皇太子，嗰陣時得嗰六歲。佢好叻，但係勁柔懦，高洋對佢不滿，曾經打算立細仔太原王高紹德。

天保十年（559年），高殷即位，嗰陣得十五歲。即位之後，以咸陽王斛律金做左丞相，阿叔錄尚書事、常山王高演做太傅，阿叔司徒、長廣王高湛做太尉，司空段韶做司徒，平陽王高淹做司空，高陽王高湜做尚書左僕射，河間王高孝琬做司州牧，侍中燕子獻做右僕射，共同執政，勵精圖治，對民生方面勁關心，曾經命令使者巡省四方，求政得失，省察風俗，問人疾苦；整頓吏治，政治清明；六張嘢或以上嘅武官全數放走，軍事上淘汰老弱，留翻低尐精壯，軍力大增；下詔減徭役，令到天保時代國勢嘅危急有紓緩。而位高權重嘅高演兢兢業業之餘亦都開始睇好個皇位，重引起咗朝中反對派嘅不滿。終於喺560年，太后李祖娥等人同高演等人嘅矛盾白熱化，佢個六叔高演發動政變，貶阿高殷做**濟南王**。

高殷被廢嘅時候，佢阿嫲婁昭君命高演發誓唔傷高殷條命，但最終高演重係驚有後患，響第二年將高殷秘密殺死。高殷死嗰陣得十七歲，謚號「愍悼」，冇關於仔女嘅記載。

## 老婆
*太子妃李難勝
*良娣鄭氏

## 參考資料
### 書
*《北齊書》 卷五 帝紀第五 廢帝 高殷
*《北史》 卷七 齊本紀中第七

### 攷
規劃師註冊管理局

**規劃師註冊管理局**（**Planners Registration Board**）係1992年根據香港法例第418章《規劃師註冊條例》而成立嘅嘅香港公營機構，負責香港規劃師嘅註冊事宜。2008年嘅主席係麥凱薔。
脊醫管理局

**脊醫管理局**（**Chiropractors Council**）係根據香港法例第428章《脊醫註冊條例》而成立嘅嘅香港公營機構，負責香港脊醫嘅註冊事宜，重有處理專業上行為唔妥當、研究持續進修，同檢討而家嘅專業守則。

## 參考
* 脊醫「醫生紙」暫未獲承認
白禮頓

**白禮頓**（）係英倫東修適士一個海濱小鎮，距離倫敦以南47英里（76公里），人口30萬。
## 參考資料
班列特

**班列特倫敦自治市**（）係英倫倫敦一，1965年4月1號成立，2011年人口356,386。

## 睇埋
* 班列特足球會
* 

## 出面網頁

*
卡迪夫

**卡迪夫**（）係聯合王國威爾斯首府，人口35萬。

## 足球會
*卡迪夫城足球會

## 文獻
麥精

**麥精**即係用麥芽加工調味嘅嘢飲味道，通常都係牛奶或者豆奶。
## 睇埋
*呵瀝
*華田
*美祿
*維他奶
*麥提莎
廣州地鐵車站一覽

**[[廣州地鐵]]**係中國廣東省廣州市嘅地下鐵系統，由廣州地鐵集團有限公司嚟營運，佢係中國內地繼北京、天津同上海之後嘅第四個地鐵系統。到2013年為止，一共丼咗19.9億蚊入地鐵工程度。佢重係全球最繁忙嘅地鐵系統。

廣州地鐵從1997年6月28號開始一直到依家，總共開咗15條地鐵線路：

* 1號綫
*:西塱⇆廣州東站
* 2號綫
*: 廣州南站⇆嘉禾望崗
* 3號綫
*: 機場北⇆海傍
*: 天河客運站⇆海傍
* 4號綫
*: 南沙客運港⇆黃村
* 5號綫
*: 滘口⇆黃埔新港
* 6號綫
*: 潯峰崗⇆香雪
* 7號綫
*: 美的大道⇆燕山
* 8號綫
*:滘心⇆萬勝圍
* 9號綫
*: 飛鵝嶺⇆高增
* 10號綫
*:西塱⇆楊箕東東站
* 11號綫 
*: 赤沙⇆龍潭 （環綫）
* 12號綫
*: 潯峰崗⇆廣州體育館 （西段）
*: 二沙島⇆大學城南 （東段）
* 13號綫
*: 天河公園⇆新沙
* 14號綫
*: 樂嘉路⇆東風
*: 新和⇆鎮龍
* 18號綫
*: 冼村⇆萬頃沙
* 21號綫
*: 天河公園⇆增城廣場
* 22號綫
*: 芳村⇆番禺廣場
* 廣佛綫
*: 新城東⇆瀝滘
* 珠江新城旅客自動輸送系統
*: 廣州塔⇆林和西

## 1號綫

## 2號綫

## 3號綫

## 4號綫

## 5號綫

## 6號綫

## 7號綫

## 8號綫

## 9號綫

## 10號綫

## 11號綫

## 12號綫

## 13號綫

## 14號綫

## 18號綫

## 21號綫

## 22號綫

## 廣佛線

## APM

## 註

## 參攷
百萬富翁

**百萬富翁**係指擁有價值超過百萬錢（如果無特別講明，好多時都指美金）資產嘅人。隨住經濟發展令通漲持續咁出現，百萬富翁嘅人數有升嘅趨勢。2013年底，全世界有超過1,400萬個百萬富翁（美金計），當中美國最多，有成400萬個，而如果用單一城市計，就係英國倫敦最多。

## 方法

喺廿一世紀初嘅世界，證券係最受歡迎嘅投資方式之一。事實係有報告指，買賣股票係做百萬富翁其中一種最常見嘅方法；好多人都會揸住股票等嘅證券，等自己嘅儲蓄越轆越大，而市面上仲有 apps 專門設計嚟畀人買賣股票，提供埋「畀人用虛擬嘅錢練習買賣」等嘅功能。

## 參考

## 睇埋
*有錢人（富翁）
*中產
## 註釋
淡米爾之虎

**泰米爾之虎解放組織**（淡米爾文：**தமிழீழ விடுதலைப் புலிகள்**；英文：**Liberation Tigers of Tamil Eelam**；簡稱**泰米爾之虎**）係斯里蘭卡泰米爾人1976年開始搞嘅反政府武裝恐怖組織，目的係爭取喺斯里蘭卡東北搞一個淡米爾族話事嘅國。

泰米爾之虎同斯里蘭卡政府打咗26年內戰，2009年俾斯里蘭卡政府擊潰。
藍船旗

**藍船旗**（英文：Blue Ensign），又叫**藍色軍旗**，係英國嘅政府船旗。由於大部分海外領土嘅發現都同行船有關，所以成日加個紋章就用蒞做英國海外領地嘅旗仔。
## 演變

File:Blue Ensign of Great Britain (1707-1800).svg| 不列顛藍船旗（1707–1801）
File:English Blue Ensign 1620.svg| 7世紀英國藍船旗
金秀賢

**金秀賢**可以係：

* 金秀賢 (男)，南韓男演員，2007年出道。
* 金秀賢 (女演員)，南韓女演員，2005年出道。
* 金秀賢 (女作家)，南韓電視編劇，1968年出道。
滙豐控股

**滙豐控股**（，，，，，），花名「五號仔」、「大笨象」，係**滙豐集團**（**HSBC Group**）嘅控股公司，總部喺英國倫敦，係個跨國銀行同金融服務機構，主要品牌係香港上海滙豐銀行（，簡稱**HSBC**）。

## 睇埋
*滙豐相關爭議

## 註

## 參考

## 外鏈
*滙豐集團
應元路

**應元路**（）係中國廣東省廣州市入面嘅一條一般馬路，成條馬路係東西走向。西邊從解放北路開始，一直向東去到小北路嗰頭。

## 概要
全長1381米，闊15米，雙向2車道。

## 歷史
其實呢條馬路喺1952年起嘅，由於舊時馬路有間「應元宮」同「應元書院」響度先至改咗噉嘅名。喺1995年之前，呢條馬路凈係去到吉祥路嗰頭，到咗1995年，廣州市政府就將呢條馬路延長咗，去到小北路嗰邊。
### 所謂「應元宮」
喺清朝初期，平南王尚可喜就帶咗軍隊落咗嚟廣東度，嗰仔尚之信就喺越秀山度起咗間應元宫。後嚟平南王就入咗三藩之亂度，結果俾清政府撳低咗之後，應元宫就用咗嚟搞佛寺同道觀，但佢喺第二次鴉片戰爭嗰陣冧咗。

### 所謂「應元書院」

喺清朝嘅同治年代嘅三元宮度起咗嘅書院，凈係畀舉人先入得學。到咗民國時，喺廢棄咗嘅應元書院度起咗間執信中學。後嚟執信中學搬走咗之後，呢度就改咗辦清泉街小學，而學校嘅名係出喺越王井嘅清泉度。而清泉街小學喺2002年就停咗辦，依家係廣州市第二中學嘅初中部。

### 打破「堂山碑」格局
喺1952年之前，呢條路嘅兩邊係中山紀念堂同越秀山係連埋一齊嘅，而遊客可以喺紀念堂後面嘅百步梯度上到山頂嘅中山紀念碑度。但係喺應元路起好咗之後，「堂山碑」嘅格局已經冇咗，依家呢兩度係話成兩個唔同嘅旅遊區喇。

## 經過嘅道路

呢度啲路嘅順序係從西去到東嚟排嘅，其中**加粗**咗嘅字係主幹道：
* **[[解放路 (廣州)|解放北路]]**
* 連新路
* 吉祥路
* **[[小北路]]**

## 特色
喺應元路嘅西邊冇幾遠就有間三元宮，嗰度有好多同宗教、殯葬用品有關嘅鋪頭響度。而東邊就有好多唔同嘅食肆檔口喺度。

由於呢條馬路係去到越秀山體育場，一到咗足球比賽嗰日（尤其係廣州富力隊嘅比賽），呢條馬路就逼到爆咁滯，甚至出現封路都有。
恒生銀行

**恒生銀行**（，，，）係間香港銀行，喺1933年3月3號由林炳炎、何善衡、梁植偉、盛春霖同埋何添開辦，而家係滙豐集團嘅主要成員。

目前以香港及中國大陸業務為重點。佢亦負責計出香港股市嘅參考指數恒生指數。

截至2017年12月31號，恒生銀行總資產係14,780億港元，股東權益1,520億港元，總客戶貸款8,070億港元，客戶存款11,150億港元，總營業收入500.76億港元，盈利200.18億元。

根據2025年7月底公佈中期業績，截至2025年6月底，恒生銀行不良貸款率6.69%，較前一年底嘅6.12%進一步增加。期末，總減值貸款為550億元，當中已作信貸減值嘅香港商業房地產貸款達到250.12億元。

2025年10月9號，母公司滙豐控股（005）宣佈斥資超過一千億港紙私有化恒生銀行。
金秀賢 (男)

**金秀賢**（；，）係南韓嘅男演員同模特兒，首爾人。2007年喺韓國嘅MBC電視台度演咗泡菜芝士微笑而出道，2013年憑藉《來自星星的你》而人氣急升，而佢同金宇彬、宋仲基一樣，亦係當今南韓演藝界最炙手可熱嘅靚仔明星。

金秀賢同金賽綸關係爭議，招來公眾同媒體關注。而金賽綸無耐自殺身亡。

## 出面網頁

*  /
*  
*  
* 金秀賢 at KeyEast 
* 金秀賢嘅日本歌迷部 
* 
* 
*
阿華田

**阿華田**（，簡稱**華田**），香港讀做「柯」華田，係種朱古力麥精味飲品，而家由英聯食品（Associated British Foods）造出嚟。喺香港，佢係一種茶餐廳常見嘅嘢飲，亦都可以去超級市場買粉自己沖。

## 睇埋
*好立克
*美祿
*兒童鴛鴦

## 拎
*阿華田香港網站
大坑東道

**大坑東道**（）係香港一條行車馬路，響九龍深水埗區大坑東（石硤尾同九龍塘中間），由界限街開始，去到南山邨道、桃園街交界，1.1公里長。

大坑東道兩邊主要係大坑東邨、大坑西邨及南山邨，有多條巴士線及小巴線經過，路段主要係雙線雙程行車，亦有部份路段係三線雙程行車，路上設有油站。

## 沿路路口
* 達之路
* 棠蔭街
* 窩仔街
* 大坑西街
* 龍珠街
* 南山邨道
* 桃園街

## 沿路建築
* 大坑東邨
* 大坑西邨
* 南山邨

## 參考

*香港街道大廈詳圖（通用圖書有限公司出版）
廣州市兒童公園

係廣州嘅一個面向返少年後生仔女做主嘅專門公園，公園喺1958年落成啟用，不過實際佢搬過2次，而家見到嘅公園最新位置係白雲新城入面：地址喺白雲區白雲新城入面，廣州白雲綠地中心對面。

## 變遷

*1958年6月1號：之前嘅廣州動物園改名做廣州兒童公園，喺中山四路度。
*1995年7月：發現咗南越國宮署遺址。
*2001年12月15號：公園搬咗去人民南路嘅東邊、一德路嘅南邊、仁濟路嘅西邊、仁濟西路嘅北邊嗰度。
*2004年12月28號：兒童公園重新開放。
*2014年6月1號：公園喺依家嘅白雲新城嘅白雲公園站附近（廣州白雲綠地中心北邊冇幾遠嗰度）開咗間新嘅兒童公園。
*2015年5月20號：廣州市兒童公園嘅二期搞好嗮。
*2015年5月31號：廣州市兒童公園嘅二期同其它區嘅兒童公園一齊重新開放，之前喺越秀區嘅廣州市兒童公園降級成而家嘅越秀區兒童公園。

## 註同攷
;註

;攷
水上電單車

**水上電單車**係種水上用嘅交通工具，由於外型、操控方式同速度都同陸上嘅電單車相似，因而有呢個名。

水上電單車除咗可以玩，救生員都可以用水上電單車去救浸親嘅人。
神奇道

**神奇道**（）係香港一條行車馬路，響大嶼山東北（荃灣區）竹篙灣，由竹篙灣公路、欣澳道開始，去到香港迪士尼樂園酒店，2.4公里長。呢條路係香港迪士尼樂園度假區最主要嘅路。

## 沿路路口
*竹篙灣公路
*欣澳道
*幻想道

## 沿路建築
*迪欣湖
*香港迪士尼樂園
*竹篙灣消防局
*竹篙灣警崗
*迪士尼荷里活酒店
*香港迪士尼樂園酒店
*迪士尼碼頭

## 參考

*香港街道大廈詳圖（通用圖書有限公司出版）
同花順

****（）係最大嘅啤牌組合，結合同花同埋順嘅特點，即係五隻牌既要同一隻花，又要連續順序，機會率只係得0.00154%。

## 最大嘅同花順
啤牌遊戲嘅最大同花順係叫皇家**同花順**（），機會率只係得0.000154%，但唔同嘅啤牌遊戲入面，最大嘅同花順都有唔同（下面就有講詳細喇）：
*Show Hand、德州話事啤：♠A、K、Q、J、10。
*鋤大弟：♠A、2、3、4、5
*十三張：A、K、Q、J、10、9、8、7、6、5、4、3、2都有齊，叫做「**一條龍**」。